text:
Fuafua Ofisa Paka ma Malae Taalo
Ua talia e le Faatonusili o le Ofisa o Paka ma Malaetaalo se talosaga a le Senatoa ma le Faipule o Fagatogo, ina ia saili se auala e taofi ai le toe paka o taavale i luga o le malae i Fagatogo, le malae o le Faautugatagi a Tutuila ma Manu’a, ma le faaleagaina ai o le mutia toe tele ai le palapala.
O se tusi na tuuina atu e le afioga i le alii faipule ia Maugaoalii Leapai Tusipa Anoa’i ma le afioga i le alii Senatoa ia Faagata Mano Jr i le Faatonusili ia Maeataanoa Pili Gaoteote, na mafua ai ona faalauiloa e le alii faatonu sana fuafuaga e taofia ai le toe paka o taavale i luga o le malae.
I se vaega o le tusi a taitai o Fagatogo sa la taua ai e faapea, o le malae i Fagatogo, o lo o fai ma taunuuga o tagata i le taulaga, e tatau ona matagofie le malae i taimi uma ina ia manaia i le maimoa, peitai o ni isi o taimi e pe ai le mutia o le malae ona ua fai ma vaega e paka ai taavale.
Fai mai taitai o le afioaga, o isi taimi pe a paka taavale i luga o le malae ae leaga le tau ma malolosi timuga, e le gata e palapala le malae ae o le a faaleagaina ai foi taavale ma luga o le alatele i le palapala.
“Faamolemole, aua nei toe paka ni taavale i luga o le malae i Fagatogo, o le malae taua o le atunuu e tatau ona tatou naunau uma e puipui ma faaleleia,” o se vaega lea o le tusi a le senatoa ma faipule a Fagatogo i le pule o le Ofisa o Paka ma Malaetaalo.
Na faaiu le tusi a Maugaoalii ma Faagata i lo la faailoa faapea, na pau le auala e mafai ona taofi ai le toe paka o taavale i luga o le malae, o le toso o se pa filifili e poloka ai taavale mai le ulufale atu i totonu.
E le o se taimi muamua lea ua faasea ai le afioaga o Fagatogo i le tele o tagata o lo o paka a latou taavale i luga o le malae, e le gata i taavale a le Ofisa o Leoleo, ae faapea foi i taavale a le Ofisa o le Puipuiga o le Saogalemu Lotoifale, atoa ai ma tagata e aga’i atu i le faletupe o le ANZ Amerika Samoa Bank.
E lei atoa se vaiaso talu ona taunuu le tusi a Maugaoalii ma Faagata ia Maeataanoa, ae tali mai le alii faatonu ma faailoa i ai lana fuafuaga ua maea ona faataoto e foia ai le faafitauli.
I le tusi a Maeataanoa sa ia taua ai e faapea, ua maea ona faia se suesuega a lona ofisa e faatatau i le malae, ma ua i ai le faaiuga o le a li’o atoa le malae i pou u’a maea ta’i 3 futu le maualuluga, ona toso ai lea o le filifili, ina ia aua ai ne’i toe ulufale se taavale i totonu ma paka i luga o le mutia.
Na taua e le alii faatonu e faapea, o le a faailoa lava vaega e fau ai faitotoa mo le ulufale i totonu atoa ai ma le ulufale, e le gata i lea, o le a i ai foi le fuafuaga mo le toe faaolaina o moli o lo o siomia ai le malae, lea ua silia i le 10 tausaga e le’i toe ola lava.
Ina ua fesiligia e faipule Maeataanoa i le vaiaso na tea nei sa ia taua ai e faapea, ua maea ona faia sa laua fesootaiga ma le Komesina o Leoleo e faatatau i lenei mataupu, ma e foliga mai o le isi lea Ofisa o lo o tele a latou taavale o lo o paka i luga o le mutia.
Na taua foi e Maeataanoa e faapea, e le gata i le malae i Fagatogo ae o isi paka faasao uma a le malo o lo o i lalo o le vaavaaiga a lona ofisa, o le a aofia uma ai i le fuafuaga lenei, ina ia mautinoa e le toe soona solia e taavale ma le faaleagaina o le mutia.
Na fesili Maugaoalii ia Maeataanoa pe leai se malosi e mafai ona tuu atu i lona ofisa e faasala ai taavale e paka i luga o le mutia, ae na tali le faatonu e faapea, sa la fesootai ma le alii Komesina o Leoleo ia William Haleck e uiga i le mataupu lea, ma e le’i finagalo i ai le alii Komesina.
Na taua e ni isi o faipule e faapea, o se tasi o itu e lagona ai le faanoanoa, e tiga lava ona vaai atu tagata o lo o i ai le faasilasilaga e faasa ai ona paka taavale i luga o le mutia, ae le mafai lava le atunuu i le le usitai ma le le tausisia o faasilasilaga nei.
Ua i ai le fuafuaga o le a tuu atu i luma o le fono le ata faataoto mo le tau atoa o mea e manaomia e faatino ai le galuega, ma ua talosagaina e le alii faatonu afioga i faipule ina ia alolofa ane i le talosaga a lona ofisa, ina ia pasia ma maua se tupe e faatino ai lea faamoemoe.
THE NEW COMMENTS PROCESS
To make comments, you will need to register. You can register under your real name or use a 'screen' name. This way, people will be able to follow comments and make comments back and forth to each other. If you choose to use a 'screen name' no one will know your true identity. In either case, no email addresses will be available to anyone. It is an automated process. If you have questions, email: webmaster@samoanews.com
You currently are not logged in, please LOGIN to post comments.


c: text/html

text:
O Gaoioiga e Valaaulia le Autalavou e Faatino
O le a fesoasoani ia gaoioiga nei i le autalavou e iloa ai le auala o loo faatatau ai le talalelei i o latou olaga. I se tulaga lautele, e tatau ona faamalosiau atu i le autalavou e faia ni a latou lava fuafuaga e faatino mea ua latou aoaoina. O le a fesoasoani ia gaoioiga nei e tuuina atu ia i latou ni manatu.
E mafai e le autalavou ona auai taitoatasi i nei gaoioiga, i vaega toalaiti, pe o se vasega. Ia manatua o le a e maua ni manatu sili ona lelei pe a e mafaufau i manaoga o le autalavou o loo e aoaoina.
Fai ni fuafuaga e ola ai i le aoaoga faavae
Mafaufau loloto i mea e fai
Fai i le autalavou e mafaufau loloto i mea e mafai ona latou faia e faaaoga ai le aoaoga faavae.
Tusi ni mea e fai
Valaaulia le autalavou e tusi i lalo ni mea o le a latou faia e faaaoga ai le aoaoga faavae.
Fefautuaai ma le vasega
Fai i le autalavou e fefautuaai ma isi tagata o le vasega e uiga i le auala e faaaoga ai le aoaoga faavae.
Faasoa atu ni lagona ma se molimau
Fai i le autalavou e faasoa mai ni o latou lagona ma se molimau e uiga i le aoaoga faavae ma faamatala mai pe aisea e taua ai ia i latou.
Fatu se otootoga faafaiaoga
Fai i le autalavou e fatu se otootoga e aoao atu ai isi e uiga i le aoaoga faavae.
Talanoa i le taua o le aoaoga faavae.
Valaaulia le autalavou e talatalanoa i le taua o le aoaoga faavae i o latou olaga.
Faamaumau se molimau
Fai i le autalavou e faamaumau a latou molimau e uiga i le aoaoga faavae.
Fai se faatalanoaga o isi
Fai i le autalavou e fai se faatalanoaga o isi e sailia ai o latou aafiaga ma manatu e uiga i le aoaoga faavae.
Fai se lisi
Fai i le autalavou e fai se lisi o faamanuiaga sa latou mauaina mai le faaaogaina o le aoaoga faavae.
Foia se luitau po o se faafitauli
Valaaulia le autalavou e faasoa mai se luitau po o se fesili o i ai ma faasoa mai pe na faapefea ona fesoasoani se aoaoga faavae po o se mau ia i latou.
Faatatau i ai
Fai i le autalavou e faaaoga se mea mai tusitusiga paia po o upu a perofeta soifua i o latou olaga.
Fai ni gaoioiga mai le Tiute i le Atua po o le Alualu i Luma o le Tagata Lava Ia
Fai i le autalavou e fai se gaoioiga mai tusi o le Tiute i le Atua po o le Alualu i Luma o le Tagata Lava Ia .

robotstxt: allowed

filter: keep


text:
Nai lo le faamasinosino atu ma faitioina e le tasi le isi, ia tofu maua e i tatou le alofa mama o Keriso mo i latou o loo tatou malaga faatasi i lenei faigamalaga o le olaga.
Ua olioli o tatou agaga i le po nei ma ua oo atu i le lagi. Ua faamanuiaina i tatou i musika matagofie ma savali musuia. O loo i ai le Agaga o le Alii iinei. Ou te tatalo mo Ana musumusuga ina ia mafutaina a’u i le taimi nei a o o’u faasoa atu ia te outou nisi o o’u mafaufauga ma lagona.
Ou te amata i se talafaatusa puupuu e faapupula ai se manatu ou te fia faasoa atu.
Sa i ai se ulugalii talavou, o Lisa ma Ioane na sii atu i se pitonuu fou. I se tasi taeao a o fai le la tausamiga o le taeao, sa tilotilo atu Lisa i le faamalama ma iloa atu ai lona tuaoi o tautau lana tāgā lavalava.
“E le mama le la tāgā lavalava!” o le tala lea a Lisa. “E le iloa e lo tatou tuaoi le auala e faamama ai lavalava!”
Sa tilotilo atu i ai Ioane, ae sa leai se tala.
O taimi uma lava e tautau ai se tāgā lavalava a lona tuaoi e faalala, o le tala lava lea a Lisa.
Na mavae ni nai vaiaso, sa faate’ia Lisa ina ua autilo atu i lona faamalama ma vaaia ai se tāgā lavalava mama manaia o tautau i le lotoa o lona tuaoi. Na ia fai atu i lona toalua, “Vaai Ioane—o le la faatoa na iloa nei le auala e tatā sa’o ai! Pe na faapefea ona ia faia?”
Sa tali atu Ioane, “E te iloa oe la’u pele, ou te iloa le tali. Na ou alapo nei i le taeao ma fufulu a ta faamalama!”
Ou te fia faasoa atu i le po nei ni nai mafaufauga e faatatau i le ala tatou te vaai atu ai le tasi i le isi. Pe o tatou tilotilo atu i se faamalama e manaomia ona tatou fufuluina? Pe o tatou faia ea ni faamasinoga ae le o ia i tatou mea moni uma e faamaonia ai? O le a le mea tatou te vaaia pe a tatou tilotilo atu i isi? O a faamasinoga tatou te faia e uiga ia i latou?
Na fetalai mai le Faaola, “Aua tou te faamasino atu.” 1 Na Ia faaopoopo mai, “Se a le mea e te vaai atu ai i si fasilaau i le mata o lou uso, a e te le iloa e oe le utupoto i lou lava mata?” 2 Po o le, i se isi faaupuga, o le a le mea e te vaai atu ai i le mea e manatu o se taga lavalava palapala i le fale o lou tuaoi, ae e te le vaai oe ia i le faamalama palapala o lou lava fale?
E leai se tasi o i tatou e atoatoa. Ou te le iloa se tasi o le a faapea mai e atoatoa. Ae e i ai lava se mafuaaga, tusa lava po o a o tatou le atoatoa, e i ai so tatou uiga e faasinosinolima ai i faaletonu o isi tagata. Tatou te faia faamasinoga o a latou taga fai po o mea foi e le faia.
E matua leai lava se auala e mafai ai ona tatou iloa le loto, o faamoemoega, po o tulaga o siomia ai se tasi e ono faia se tala pe faia se mea ua tatou manatu e faitioina ai. O le mea lea, o le poloaiga, “Aua e te faamasino atu.”
E atoa i le Konafesi Aoao lenei le fasefulufitu tausaga, talu ona tofia au i le Korama a Aposetolo e Toasefululua. O le taimi lena, sa ou galue ai i se tasi o komiti aoao o le perisitua o le Ekalesia ma o lea, a’o lei tuuina atu lo’u igoa, sa ou nofo ai faatasi ma uso o lena komiti o le perisitua, e pei ona tatau ai mo au. Peitai, sa matua leiloa e lo’u toalua po o fea o le a alu e nofo ai ma sa leai se tasi e mafai ona alu i ai la te nonofo, o le mea moni, sa na le mauaina se nofoa e nofo ai i totonu o le Tapeneko. Sa i ai se ma uo pele, o se sui auai o se tasi o le aufaatonu aoao o se tasi o ausilali, sa nofo i le itu na atofa mo sui auai o le aufaatonu, na ia fai atu ia Sister Monson e nofo i ona tafatafa. Sa matuai le iloa e lenei tamaitai se mea e uiga i lo’u valaauga—lea o le a le pine ona valaauina lea—ae na ia iloa atu Sister Monson, ma na ia silafia lona popolega, ma sa ia ofoina atu ai ma le agalelei sona nofoa. Sa mapu ifo ma le agaga faafetai si o’u toalua pele mo lenei ofo agalelei. Ae, ina ua nofo ifo o ia i lalo, sa ia faalogo atu i se musumusu leotele i ona tua, a o faaali atu e se tasi o sui auai o le aufaatonu ia i latou sa i ona autafa lona le fiafia, i le le mafaufau o se tasi o le aufaatonu ma lona valaauliaina o se “tagata ese” e nofo i le nofoaga ua atofa mo na o i latou. Sa leai se ‘alofaga o lana amio lē alofa, tusa lava po o ai na valaaulia e nofo ai iina. Peitai, e mafai ona ou iloa lagona o lena fafine ina ua ia iloaina o le “tagata ese” o le faletua o le aposetolo aupito fou.
E le gata ina tatou faamasinoina taga fai ma upu a isi, ae o le toatele o i tatou e faamasinoina foliga vaaia: o lavalava, o teuga o lauulu, lapopoa. E le muta lava le lisi.
O se faataitaiga lelei lava o le faamasinoina o foliga vaaia, sa tusia lea i se mekasini faaleatunuu i le tele o tausaga ua mavae. O se tala moni lava—atonu ua outou faafofoga i ai ae e tatau lava ona toe faamatala.
O se tamaitai e igoa ia Mary Bartels sa i ai sona fale e faafesagai tonu lava ma le magaala e ulufale atu ai i se falemai. Sa nonofo lona aiga i le fogafale autu ae faaaoga ia potu i le fogafale i luga e mautotogi ai tagata mama’i e tausavali atu i le falemai.
I se tasi afiafi na tu atu ai i le faitotoa se toeaina e matuai lē tautagatā lava foliga, ma fesili pe i ai se potu mo ia e moe ai i le po. E faano’uno’u ma maanuminumi, ma sa le gatusa ona foliga ona e fulafula—e mūmū totototo. Fai mai a ia sa fiu e saili se potu mai lava i le aoauli ae le’i manuia. “Masalo ai ona o o’u foliga,” o lana tala lea. “Ou te iloa e mataga, ae fai mai lo’u fomai atonu lava e mafai ona faaleleia atili pe a mavae nisi togafitiga.” Sa ia faailoa atu o le a fiafia lava e moe i luga o le nofoa faalue i le poletito. A o talanoa atu Mary ia te ia, sa ia iloaina e matua telē naua le loto o lenei toeaina e le ofi i si ona tamai tino. E ui lava sa tutumu uma potu o lona fale, ae sa ia fai atu ia te ia e faatali i le nofoa ae se’i alu e vaai se mea e moe ai.
Ina ua oo i le taimi e momoe ai, sa faatu e le toalua o Mary se moega tolauapi mo le toeaina. Ina ua ia siakiina i le taeao, ua uma ona gaugau lelei ieafu a o la ua nofonofo i le poletito. Sa lei fia tausami o ia i le taeao, ae ina ua oo i le taimi e alu ai e faatali lana pasi, sa ia fesili pe mafai ona toe foi mai i le isi taimi e fai ai ona togafitiga. “O le a ou le faasaulalala lava,” na ia folafola atu ai. “E mafai lava ona ou moe i luga o se nofoa.” Na faamautinoa atu e Mary ia te ia e talileleia lava o ia pe a toe sau.
I le tele o tausaga sa alu ai o ia mo ona togafitiga ma nofo i le fale o Mary, e aveina ai lava e lenei toeaina ni meaalofa o taumafa mai le sami aua o ia o se faifaiva, po o ni fualaau taumafa mata mai lana faatoaga. O nisi taimi na te auina atu ai ni afifi i le meli.
A mauaina e Mary nei meaalofa mai le loto, e tele ina mafaufau o ia i se faamatalaga na faia e lona tuaoi ina ua tuua e le toeaina faano’uno’u ma foliga mataga le fale o Mary i le taeao muamua lava. “Na moe i lou fale anapo le tamaloa foliga mataga la le? Na ou tulieseina. E mafai ona le toe o mai ni au malo pe a e taliaina ituaiga tagata faapena.”
Sa iloa e Mary atonu pe ua faatasi pe faalua ona le o mai ni a latou malo, ae sa ia mafaufau, Oi, maimau e pe ana mafai ona latou iloaina o ia [le toeaina] atonu semanu ua faigofie atu ona latou onosaia o latou gasegase.
Ina ua maliu le toeaina, sa asiasi atu Mary i se uo e i ai sona fale o laau toto. A o tilotilo atu o ia i fua o laau a lana uo, sa ia matauina se italia samasama matagofie, ae sa le mautonu o ia ona sa ola i totonu o se pakete omoomo, tuai, ma elea. Sa faamatala e lana uo, “Ua le lava ipu e toto ai, ma i lo’u iloa ai e matagofie tele lenei laau, o lea sa ou mafaufau ai o le a le afaina lava pe a amata ona ola i lenei pakete tuai. O le a mo na o sina taimi itiiti lava, seia oo ina mafai ona ou tuuina i le togalaau.”
Sa soisoi Mary a o manatunatu i se vaaiga faapea i le lagi. “Ua faapitoa lava le matagofie o lea,” atonu na faapea le Atua ina ua oo atu i le agaga o lenei toeaina. “O le a le afaina lava ia te ia pe a amata i lenei tama’i tino, lē atoatoa i le taimi nei.” Ae, ua leva lena taimi, ma i le faatoaga a le Atua ai lava se maualuga o le tu a lenei agaga matagofie!” 3
E mafai ona matua taufaasese lava ia foliga vaaia, e pei o se foliga mativa o se tagata. Na apoapoai mai le Faaola, “Aua le soona faamasino a ia faamasino i le faamasinoga tonu.” 4
Sa faitio se sui auai o se faalapotopotoga a tamaitai ina ua filifilia se tasi tamaitai e avea ma sui o le faalapotopotoga. E le’i feiloai muamua o ia i lea tamaitai, ae na vaai o ia i ata ma sa le’i fiafia i le mea na ia vaai i ai, ma fai mai e lapo’a tele. Fai mai lana tala, “I le fiaafe o fafine o lenei faalapotopotoga, e mautinoa lava e i ai se isi sui e sili atu sa mafai ona filifilia.”
E moni, o le fafine na filifilia e le “manaia sona fuaitino.” Peitai, o i latou na iloaina o ia ma iloa ona uiga auau mama, e matua tele atu ni mea sa latou vaaia nai lo mea sa faaalia i le ata. Na faaali i le ata e laufofoga fiafia ma e i ai foliga o le mautinoa. O le mea e le’i faaalia i le ata o ia o se uo lotonuu ma le agaalofa, o se tamaitai atamai e alofa i le Alii ma fiafia e tautuaina Lana fanau. E le’i faaalia ai o ia sa ofofua atu i le nuu, ma sa o se tuaoi mafaufau ma popole mo isi. A faapuupuu, e le’i faaalia mai i le ata lona tagata moni.
Ou te fesili atu: pe a na fai na faaalia galuega ma faamoemoega faaleagaga i foliga faaletino, pe mata e tutusa foliga o le fafine na faitio ma le matagofie o le tamaitai lea na ia faitioina?
O’u tuafafine pele, e tulaga ese outou taitoatasi. E tele itu e ese ai oe mai i isi. E i ai nisi o outou ua faaipoipo. O nisi o outou ua nonofo i le fale ma a outou fanau, a o isi o outou e faigaluega. O nisi o outou ua le o toe i ai se fanau i le fale. E i ai nisi o outou ua faaipoipo ae leai se fanau. E i ai nisi o outou ua tatala faaipoipoga, o nisi ua maliliu tane. O le toatele o outou e nofofua. O nisi o outou ua maua faailoga mai i iunivesite, o nisi e leai. E i ai nisi e gafatia tifiga faanei ona po ma i latou ua laki ua maua se laei talafeagai mo le Aso Sa. O na eseesega e toetoe lava ina leai se mutaaga. Pe faaosoosoina ea i tatou e faamasino atu ai e le tasi le isi ona o nei eseesega?
Na saunoa Mother Teresa, o se tamaitai sā Katoliko sa galue i tagata matitiva i Initia i le tele o lona soifuaga, i lenei upumoni maoae: “Afai e te faamasinoina tagata, ua leai sou taimi e te alofa ai ia te i latou.” 5 Na apoapoai mai le Faaola, “O la’u poloaiga lenei, ia outou fealofani, pei ona ou alofa atu ia te outou.” 6 Ou te fesili atu: pe mafai ona tatou fealofani, e pei ona poloai mai le Faaola, pe afai tatou te faamasino atu o le tasi i le isi? Ma ou te tali atu—faatasi ma Mother Teresa: leai, e le mafai.
Na aoao mai e le Aposetolo o Iakopo, “Ai se tasi … o outou e manatu ifo o ia o le tagata amio Atua, ae le taofi i lana upu, a e faaseseina e ia lona lava loto, ua le aoga le amio Atua a lea tagata [po o lea tamaitai].” 7
Ou te fiafia pea i le mautauave a la outou Aualofa: “E le uma le alofa.” 8 O le a le alofa? Ua aoao mai e le perofeta o Mamona ia i tatou e faapea “o le alofa o le alofa mama lea o Keriso.” 9 I lana savali faamavae atu i tagata sa Lamana, na tautino atu ai e Moronae, “Afai ua le ia te outou le alofa, e le mafai lava ona faaolaina outou i le malo o le Atua.” 10
Ou te manatu o le alofa—po o le “alofa mama o Keriso”—o le faafeagai lea o le faitio ma le faamasino atu. I lo’u talanoa atu la i le alofa, ou te le mafaufau i lenei taimi i le faamama avega atu i e mafatia e ala i le foai atu o a tatou oloa. E moni lava, ua tonu ma ua tatau ai lena mea. Peitai, o le po nei, ua ou mafaufau i le alofa lea e faaalia ia lava, pe a tatou onosa’ia isi ma faapalepale i a latou taga fai; le ituaiga alofa e faamagalo atu; le ituaiga alofa e onosai.
Ua ou mafaufau i le alofa e uuna’ia ai i tatou ia tigaalofa, agalelei ma alolofa mutimutivale, e le gata i taimi e mama’i ai ma puapuagatia ma faanoanoa, ae o taimi foi e vaivai ai ma sese isi.
O loo i ai se tulaga manaomia tele o le alofa lea e gauai atu ai ia i latou e le amana’ia, o le faamoemoe ia i latou ua lotovaivai, fesoasoani ia i latou ua puapuagatia. O le alofa moni lava o le alofa faatino. Ua i ai i soo se mea le manaomia o le alofa.
Ua manaomia le alofa e musu e faamalieina i le faalogo atu po o le saga faia o lipoti o mafatiaga e oo mai i isi, sei vagana ai o le faia o lena mea e manuia ai le sa mafatia. Na ta’ua e se faitofa ma se tamalii o upu fai o Horace Man, “O le mafaufau alofa i lē ua mafatia o se uiga faaletagata; o le saili e faamafanafana i lē ua mafatia o se uiga faale-Atua.” 11
O le alofa o le onosai lea i se tasi ua mafua ai ona tatou lē fiafia; o le teena lea o le lagona ia itaitagofie. O le taliaina lea o vaivaiga ma faaletonu. O le taliaina o tagata i o latou tulaga moni o i ai. O le faasēloa o le vaai i luga atu o le vaaiga faaletino, i uiga faaleatua e le mu itiiti i le gasologa o le olaga. O le teena lea o le lagona e tuufaavasega isi.
O le alofa, o le alofa mama lena o Keriso, ua faaalia pe a malaga se vaega o tamaitai talavou mai se uarota o talavou nofofua i le fiaselau maila e auai i se sauniga o le falelauasiga mo se tina o se tasi o o latou uso i le Aualofa. E faaalia le alofa pe a saga foi atu pea lava pea ia faiaoga asiasi tuuto, i lea masina ma lea masina, i lea tausaga ma lea tausaga i le tuafafine lava lea e tasi e le fia naunau mai. E iloagofie lava pe a manatuaina se fafine matua ua oti lana tane ma ave o ia i gaoioiga a le uarota ma gaoioiga a le Aualofa. E lagonaina pe a maua e le tuafafine o loo nofonofo na o ia i le Aualofa le valaaulia, “Sau—tatou nonofo.”
I le fiaselau o nai mea iti, e faailoa atu ai e outou uma le alofa. E leai se tasi o i tatou e atoatoa i lenei olaga. Nai lo le faamasinosino atu ma faitioina e le tasi le isi, ia tofu maua e i tatou le alofa mama o Keriso mo i latou o loo tatou malaga faatasi i lenei faigamalaga o le olaga. Ia tatou iloa o loo faia e tagata taitoatasi le mea sili na te mafaia e taulimaina ai luitau la te feagai, ma ia tatou taumafai e faia le mea sili tatou te mafaia e fesoasoani ai.
Ua faauigaina le alofa “o le ituaiga alofa e aupito sili ona maualuga, tamalii, ma malosi,” 12 o le “alofa mama o Keriso … ; o i latou uma foi ua maua ua i ai lea alofa i le aso gataaga, e lelei ia te [ia].” 13
“E le uma le alofa.” Ia avea lenei mautauave ua loa a le Aualofa, lenei upumoni faavavau, e taialaina ai outou i mea uma tou te faia. Tau ina ia faatumulia ai o outou agaga ma ia faatinoina i o outou mafaufauga uma ma mea e fai.
Ou te momoli atu o’u alofaaga mo outou, o’u tuafafine e, ma tatalo ina ia tumau faamanuiaga a le Lagi ia te outou. I le suafa o Iesu Keriso, amene.
Show References
-
1. Mataio 7:1.
-
2. Mataio 7:3.
-
3. Sii mai le Mary Bartels, “The Old Fisherman,” Guideposts, Iuni 1965, 24–25.
-
4. Ioane 7:24.
-
5. Mother Teresa, i R. M. Lala, A Touch of Greatness: Encounters with the Eminent (2001), x.
-
6. Ioane 15:12.
-
7. Iakopo 1:26.
-
8. 1 Korinito 13:8.
-
9. Moronae 7:47.
-
10. Moronae 10:21.
-
11. Horace Mann, Lectures on Education (1845), 297.
-
12. Bible Dictionary, “Charity.”
-
13. Moronae 7:47.
Official Web site of The Church of Jesus Christ of Latter-day Saints
© 2015 Intellectual Reserve, Inc. All Rights Reserved


text:
Tolu pepe na fananau mai i le aso Kerisimasi
E tolu pepe e aofia ai tama e toalua ma le teine e tasi na fananau mai i le aso Kerisimasi na te’a nei i le falema’i i Faga’alu, ma o loo taua mai e tama’ita’i foma’i le fa’asolosolo manuia o pepe ma latou tina i le taimi nei.
O le pepe muamua o le tama, na fanau i le vaveao o le aso Kerisimasi i le itula e 1:20, soso ai ma le fanau mai o le pepe lona lua i le itula e 9:00 i le taeao o le aso Kerisimasi, ma le pepe lona tolu i le 10:19 i le po.
E na o le to’alua pepe na mafai ona fa’amauina e le Samoa News fa’amatalaga i lo laua fananau mai, fa’atasi ai ma le pu’eina o laua ata.
O le ulua’i pepe na soifua mai i le o le kerisimasi na te’a nei, o le ali’i o Alisi Ioselani, lea na soifua mai i lona tina o Fa’aui Ioselani mai le afio’aga o Leone.
O le itula e 1:20 i le vaveao o le aso kerisimasi na soifua mai ai Alisi i le falema’i i Faga’alu, i lona mamafa e 8 pauna 12 aunese.
Na taua e le tina o Fa’aui i le Samoa News, o se fa’amanuiaga ia te ia ma lona to’alua o Taliloa lenei pepe fou, e le gata o le lona fa ai lea o oloa taua ua foa’i e le Atua mo le la aiga, ae sili ai ona o lea ua fanau tonu lava le ali’i o Alisi i le aso kerisimasi.
“O se mitamitaga ia te’i ma’ua ma le tama, ina ua foa’i mai e le Atua lenei pepe fou i lo ma aiga, aemaise ai o lea ua fanau tonu lava i le aso o le kerisimasi, ma o se meaalofa sili foi lenei mo maua i lenei kerisimasi,” o le saunoaga lea a le tina ia Fa’aui.
Na taua e Fa’aui, mai lana fanau e toa 4, e le o Alisi e pito sili ona mamafa i le taimi na fanau mai ai, ae o le la tama lona lua lea e 10 pauna lona mamafa ina ua fanau mai.
O alo o Faaui ma Taliloa e toa 4 e aofia ai tama e toatolu ma le tamaitai e toatasi. O le ulumatua ua 8 tausaga, sosoo ane ai ma le 4 tausaga, o le 2 tausaga ma le pepe o Alisi lea na fanau mai i le aso kerisimasi.
O le pepe lona lua o le tama’ita’i o Malofou Christina Aneseko, lea na fanau mai i lona tina o Telesia Aneseko o Faleniu. E 9 pauna le mamafa o Malofou Christina i le taimi na fanau mai ai, ma ua toa ai ia te ia le to’a 6 o le fanau a ona matua, e aofia ai teine e to’a 5 ma le tama e to’a tasi.
Na ta’ua e le tina o Telesia, mai lana fanau uma e to’a 6, o lana tama lona tolu e pito sili ona mamafa i le taimi na fanau mai ai, ona soso’o ai loa lea ma Malofou Christina.
Na fa’afetaia e le tina o Telesia le Atua ina ua mafai ona tu’u’ese’eseina o ia ma si ana pepe, ae maise ai foi, o lea ua fanau tonu lava si ana pepe i le aso Kerisimasi.
“Ou te fa’afetai i le Atua ina ua mafai ona ou maua lenei ‘oloa taua ua fa’aopoopo i totonu o lo’u aiga, e ui lava sa faigata le taimi na fanau mai ai o ia, ae o lea ua ou sapaia o ia i o’u lima ma lona loto fiafia, o le a ou tausia ma le faamaoni o ia e pei foi ona ou faia i isi foi oloa taua na aumai e le Atua mo i laua ma te tausia,” o le saunoaga lea a Telesia.
O le pepe lona tolu o se tama, na fanau mai pe tusa o le 10:19 i le po o le aso Sa na te’a nei.
O le Kerisimasi o le tausaga 2010 e tolu foi pepe na fananau mai ai, ae o le 2009 e 6 pepe na fananau mai ai.
THE NEW COMMENTS PROCESS
To make comments, you will need to register. You can register under your real name or use a 'screen' name. This way, people will be able to follow comments and make comments back and forth to each other. If you choose to use a 'screen name' no one will know your true identity. In either case, no email addresses will be available to anyone. It is an automated process. If you have questions, email: webmaster@samoanews.com
You currently are not logged in, please LOGIN to post comments.


text:
Fagogo: Tama o le CIA
Ina ua toe aumai le feau mai i o i le Fale Pa'epa'e e tatau loa ona alu le osofaiga, na tapenapena le alu o le latou 'osofaiga e faatoa gaoi lava i le po pea a oo i le taimi ua sauni ai e alu.
Na tea loa el itula e valu ua pogisa mai le mea, ua amata ona savalivali tama agai i le fale lea o loo i ai le vaega leaga faatasi ai na fanau a le 'au maumea lea ua taofi faapagota nei e le vaega lea.
Na toe 50 iata fai uma loa meavaai e faaaoga i le po, ao isi vaega na faaaoga le isi ituaiga meavaai e ati i le tino o le fale, tusa pe uamea pe piliki ae mafai e i latou ona iloa atu tagata la e i totonu o le fale.
Na talia e le commander poo le taitai lea o le Navy Seal lea le manaoga a le Eteuati e fia alu ai foi i le osofaiga, ae e o atu i tua o laina lona tolu lea e tu ai le Commander o le osofaiga.
O soo se mea lava e faia i le taimi o le osofaiga e tatau lava ona iloa e le Commander le mea lea ua mana'o e sui i le taimi, o le vaega o le fale, ma le aofaiga o tagata, aemaise ai o le suiga la o le a fai.
Ia uma noa loa uma le tagata ma lana mea e fai e faatatau i le latou osofaiga.
E to'afa la e i le umukuka o le la e 'aai, e to'alima le isi vaega lena e nonofo i fafo i le isi itu o le fale o le la e tatanoa ai na ulaula a latou sikaleti.
O lona uiga e to'alua sefulu ma le fitu, le aofaiga o le vaega lea ua mautinoa lava le latou i ai.
Ia fesili atu loa le taitai i ai, "Ua mautinoa e outou e fia le aofaiga o tagata le la i lalo i le sela ?."
Fai mai le alii lea e i meavaai ai tagata, "E to'aono." fai atu loa le taitai, a sauni loa tama ua uma ona tofi e fana tagata ?, "Ioe." "Ia tasi lava le taimi e ta fana uma ai le to'alua na, ae faafefea outou lea ua sauni e o atu i totonu a le fale, "Ua sauni."
"Lelei e to'alua e o i tala atu o le fale e vaaia mai le to'alima, ae o le isi to'alua e vaai le vaega lea e i totonu o le umukuka, ua tou iloa ?."
10 minute ae toe ualesi mai uma vaega ua sauni, fai atu loa le ta'ita'i "Attack loa, ae sauni le isi toafa i le taimi e aumai uma tagata lea e totonu o le sela."
E le'i atoa le 20 minute ae toe ualesi mai loa le ta'ita'i poo LT "Ua uma e leai se isi o lavea, o loo ua matou o atu nei ma tagata e faamalosia."
Fai atu loa le ta'ita'i, "Vaai uma telefoni e manoamia e auai uma telefoni a le vaega lena, ua malamala mai ?."
O le taimi lena ua leva e Sera ua fiu e tatali se telefoni a Eteuati, ua sau le masalosalo a le teine, ua atoa lelei le 3 aso e le'i toe telefoni mai lava lana pe'u.
Ua oso mai isi mafaufauga ia Sera, 'E le'i iloa po'o ua maua se ana teine i o i le mea lea na fai mai o la e alu atu e maitau mai le fale, ae le iloa poo ai se fafine gutu 'oso ua faamaopo ifo i o ?'.
THE NEW COMMENTS PROCESS
To make comments, you will need to register. You can register under your real name or use a 'screen' name. This way, people will be able to follow comments and make comments back and forth to each other. If you choose to use a 'screen name' no one will know your true identity. In either case, no email addresses will be available to anyone. It is an automated process. If you have questions, email: webmaster@samoanews.com
You currently are not logged in, please LOGIN to post comments.


text:
FA’ATALI FAAIUGA FA’AMASINOGA MATAUPU FAASAGA ALI’I FAIFEAU
O le aso 3 Aokuso lea ua faamoemoe le faamasinoga maualuga, e tuuina mai ai sana faaiuga pe latou te taliaina le maliliega lea ua sainia e le malo ma le alii Faifeau ia Rev. Aliioaiga Filoiali’i, ona o le faalavelave na lavea ai se teineititi i le taavale a le faifeau i le 2010, ma i’u ina maliu ai o ia.
Na faailoa e le faamasino sili i loia i le vaiaso nei e faapea, o le aso lea o le a tuuina mai ai se faaiuga a le faamasinoga pe latou te taliaina le maliliega ua faia, pe afai e maea ona tapena e le Ofisa Faanofovaavaaia sa latou ripoti e uiga i lenei mataupu.
O Rev. Ali’ioaiga sa mua’i tuuaia e le malo i le moliaga mamafa o lona faafoeina lea o se taavale i se auala faatamala, ma i’u ina maliu ai se isi tagata, o lea moliaga e mafai ona faasala ai se tasi i le toese mo le umi e le sili atu i le 5 tausaga, pe faasala foi i se salatupe e le sili atu i le $5,000, poo le faasala foi i faasalaga uma ia e lua, ae i lalo o le maliliega lea ua latou sainia ma le malo, ua ia tautino ai, e le tete’e o ia i le moliaga muamua lea ua toe suia e le malo, o lona faafoeina lea o se taavale i se auala faatautala, ma i’u ina manu’a ai se isi tagata, mulimuli ane maliu ai o ia.
O le tuuaiga a le malo lea ua tautino le ua molia e le tete’e i ai o ia, o se solitulafono o le vaega A i solitulafonio mama, ma e mafai ona faasala ai se tasi i le toese mo le umi e le sili atu i le tausaga, pe faasala foi i se salatupe e le sili atu i le $1,000, poo le faasala foi i faasalaga uma ia e lua.
I le tautino atu ai o Rev. Aliioaiga e le tete’e o ia i le tagi a le malo, sa ia tautino ai i le faamasinoga e faapea, i se taimi o le aso 19 Setema 2010, sa ia faafoeina ai lana taavale i se auala faatautala, ma ua ia le amanaiaina ai le saogalemu o le tamaitai o Sesilia Teva ma i’u ina manu’a tigaina ai o ia, mulimuli ane maliu o ia ona o manu’a tuga sa a’afia ai o ia.
Na faailoa e le alii faamasino sili ia Rev. Filoialii, tusa lava pe ua ia fai mai e le tete’e o ia i le tagi a le malo, peitai afai e sauni le faamasinoga e tuu atu lana faasalaga, e tutusa lava le faasalaga o le tali e le tete’e ma le faasalaga o le tali ioe i le moliaga sa faia faasaga ia te ia.
O le a saoloto itu e lua o lenei mataupu e finau atu i le faamasinoga, mo se faasalaga mama mo le alii faifeau, peitai ua malamalama le ua molia ma iloa, tusa lava pe finau atu loia i le faamasinoga mo se faasalaga mama mo ia, e pule le faamasinoga pe talia pe teena ia talosaga.
Ua ia malamalama foi, afai e tuuina atu se faasalaga a le faamasinoga ia te ia ae le tau ai lona loto, e le mafai ona toe suia lana tali e le tete’e ua tuuina atu i le faamasinoga.
E tusa ai ma faamaumauga a le faamasinoga o loo taua ai e faapea, o le tamaitai lea na aafia i le faalavelave lenei, sa savavali ma lana uo i luga o le auala i Faleniu, a’o aga’i atu le ta’avale a le alii faifeau ma taia ai o ia i le pito i luma.
I le ulua’i iloiloga o le mataupu lenei i luma o le faamasinoga faaitumalo, na faailoa ai e le tamaitai leoleo o Lt. Malia Leiato i le faamasinoga e faapea, e i le va o le 25 ma le 35 maila na alu ai le taavale a le ua molia, le ituaiga o le Ford F-150, ma taia ai le tamaitai o Siselia ao sauni e kolosi le isi itu o le auala.
Na faanatinati atu le tamaitai na manu’a i le falema’i peita’i i ni nai aso mulimuli ane ai sa maliu ai loa o ia.
O loo tumau pea poloaiga o loo tatala ai Rev. Filoialii i tua e faatali ai le aso lea ua faamoemoe e toe fofogaina ai lana mataupu i luma o le faamasinoga.
O le afioga i le alii faamasino sili ia Michael Kruse sa faafoeina lenei mataupu, i le lagolagosua a afioga i alii faamasino lagolago ia Logoai Siaki ma Faamausili Pomele.
O le alii loia ia Fiti Sunia o loo tulai mo le alii faifeau ae o Cabel Poag o loo tulai mo le itu a le malo.
THE NEW COMMENTS PROCESS
To make comments, you will need to register. You can register under your real name or use a 'screen' name. This way, people will be able to follow comments and make comments back and forth to each other. If you choose to use a 'screen name' no one will know your true identity. In either case, no email addresses will be available to anyone. It is an automated process. If you have questions, email: webmaster@samoanews.com
You currently are not logged in, please LOGIN to post comments.


text:
a afioaga fausaga Samoa
Na taua e le susuga Leoitiiti Maselino Ioane lona faanaunauga o loo i ai, ina ia tofu uma afioaga i Amerika Samoa nei ma fausaga o fautasi, ia e fausia mai i fausaga Samoa, ina ia laina tutusa uma ai ituaiga fautasi e alo e afioaga pe a oo i faigamea i le tai i tausaga uma lava.
I le atoa ai o fautasi e 10 ua maea ona fausia e le susuga Maselino na ia taua ai i le Samoa News e faapea, o lona faanaunauga o loo i ai, ia laugatasia uma nuu i Amerika Samoa ma fautasi e fausia i le fausaga Samoa.


text:
MANUMALO TAMA O LE MUA’AU I LE TA’ALOGA MUAMUA MA LE MOSI’ULA
Na vili le tupe, pa’u mai ma pito i luga le itu na piki e Tama o le Mua’au, i le latou ta’aloga muamua ma le Mosi’ula i le Aso To’ona’i na se’i mavae atu. Na ta ta muamua ai lea o Tama o le Mua’au, ae alo le Mosi’ula e te’a ma talitua’a.
I le feiloaiga lea, na fa'atoa pe ae le'i tau ai le ali'i o Ruvino i se te'a a se isi tagata i le tausaga atoa lenei, ae na pe ifo e leai sana 'ai na maua.
O lenei ali'i o Ruvino, o ia o se tagata ua alu alu i luma lona tomai i le mea tau ta i le tausaga atoa lenei i lenei liki, e pe ifo Ruvino ua ova ma le 40 'ai ua mauaina i se ta'aloga e tasi.
Ma o le mea lea na maitauina e le 'au maimoa, fa'apea ua pe le tama ta o lenei tausaga, ona uma ai lea o isi tama ta i le 'au lea a le Tama o le Mua'au.
O le to'a tele lava o Tama o le Mua'au, sa tu'u lava le latou fa'amoemoega pe ave uma ia Luvino e faia mai 'ai i se ta'aloga, a o latou ia, o le talitua-a ma le te'a o se tama o Logi, ma Ulala ma Uale.
Ua ta maitauina le fa'amoemoe lea o lenei 'au, a'o le aso To'anai lea, na vaai atu loa ua pe le tama o Luvino, fa'ato'a vaai atu atu lea ua tino-u mai le isi 'au vaega lea na gasolosolo mai i luga o le malae.
Manaia tele le tuamafaiga a le Mosi'ula, manaia mai te'a i le taimi lea na maua ai pe e 2 ae fa'ato'a 6 'ai, toe maua mai ma isi pe na e 2 fo'i, ae fa'ato'a 23 'ai a le Tama o le Mua'au.
Ua uma lava fa'ate'a na amataina le te'a a le 'au o le Mosi'ula i tau tapeina o le isi tamua o Sakai 14 'ai, ina ua pe le isi tamua. E pe ifo ae tu atu le tama lea o Faaliga ina ua maua le pe lona tolu, na maua ana 'ai e 9.
Toe alu ma Ulala i le lona 6 o tama ta, o le mea lava i tasi, ua alu 'ai ia ae tumau pe i le 5.
E lima pe ae ua maua le 45 o 'ai, e pe mai ia Joe ma ona 'ai e 17, ma Ulala ua maua ua 73 'ai o le Tama o le Mua'sau i le 7 o pe.
Na manaia le taofiofiga mai e le Mosi'ula o pe ma 'ai, ma gata lava Joe tagata ta na lelei lona ta i le sefulu na ta ta muamua, ae na o'o mai loa ia Logi lea na 8 'ai, na toe alu fo'i 'ai a Tama o le Mua'au.
Ia ma le tama o le Uale lea na maua 'ai 11, lea na ta mai i le 12 o pe, ua sui atu lea fesuia'i ai fa'ate'a, i aloalo mamao i o te'a ma o le mea lena maua ai, ua alu se taimi o fa'atali se pe po'o se 'ai.
Na ta ta lava le 'au o Faleniu po'o Tama o le Mua'sau na o'o lelei i le 104 o latou 'ai ae uma lelei atu le 'au ta ta e sefulu ma le iva,
O le mea na mautinoa lava le fefefe o fa'ate'a o le 'au o le Mosi'ula i le tutu atu o tama tuai o lea ta'aloga o le kirikiti. O le mea e laki ai, o le le faitauina o 'ia na e maua i te'a e pau i lalo, (wide bowles), ana faitau o le mea moni lava e ova i le 25 isi 'ai e maua i te'a na e pauu i lalo a le Mosi'ula.
A'o le aso fo'i lea, ua sao le mimilo o le faate'a lea o Ulala i lena aso, na o le taimi lua mai lava o Logi, ae tu'u uma ia Ulala e faia mai afu o le Mosi'ula. E fitu (7) lelei 'olo o Ulala ia ma le 'ano'ano o se'e, ae o Logi e tolu ana 'olo na maua i lena aso.
Mea e lelei o ituaiga 'au lenei, e tofu le aso ma le tagata e iloaga mai lona ta i se ta'aloga, ae o le tele lava o taimi i fa'ate'a, ia o Logi lava lea na 'olo silia i ta'aloga uma i le ta'iono (6) i se ta'aloga.
Na o le lua lava fa'ate'a na fa'aaoga mai i le aso To'anai, na o Ulala ma Logi ma o se taimi na fa'aaoga mai le suite'a lea o Tupu, lea e tasi lava lana te'a, pe le tama lea na ta mai i le Mosi'ula.
O le taimi la na tuli 'ai ai le 'au o le Mosi'ula, na manaia lava le tamua a le Afioga i le Patele, ia Asalemo e 8 ona 'ai ae pe i le se'e, o Loia e 5 ae 'ai ae pe i le 'olo, soso'o mai ma Faresa na o le 4 ana 'ai ae pe fo'i i le te'a a Ulala.
O le taimi lea i le te'a a Ulala, fa'apea lava le 'au maimoa ia e le 'aai nei o le pito-malae (curve) o le agavale o le fa'ate'a lea o Tama o le Mua'au.
Fa'ato'a maua mai lava nisi 'ai a le Mosi'ula, ina ua uma le pe lona sefulu ma le lima, ia Sililo lea na maua ana 'ai e 5, ia fa'ato'a toe maua lava nisi 'ai i le tama o Talofa lea na maua mai ana 'ai e 4 lea la na maua ai o latou 'ai e 57 ma pe e sefulu ma le iva.
Lea la ua muamua tau le malo a le Tama o le Mua'au ae leai se malo a tama o le Mosi'ula,
Tama o le Mua'au 1 - 0, Mosi'ula 0 - 1.
THE NEW COMMENTS PROCESS
To make comments, you will need to register. You can register under your real name or use a 'screen' name. This way, people will be able to follow comments and make comments back and forth to each other. If you choose to use a 'screen name' no one will know your true identity. In either case, no email addresses will be available to anyone. It is an automated process. If you have questions, email: webmaster@samoanews.com
You currently are not logged in, please LOGIN to post comments.


text:
O SE TA'ALOGA MATAGOFIE TELE: I LE VA MOSI'ULA MA LE PISISAMI
I se ta'aloga matagofie na tausinio uma ai o 'au e lua mai i afio’aga Masefau ma Vaitogi i tapua’iga i o laua tamali'i fa'apea le 'au fai upu i totonu o nei afio’aga, ma le mamalu o lea nu'u ma lea nu'u ae maise le talimau mai o Fa'afeagaiga e tu'i mai i maota i alalafaga uma e lua.
E fai atu o nei afio’aga ua masani ma ua leva ona tupulaga i lenei fa’agatama o le kirikiti fa'a-Samoa, e le mafai lava ona o fua se latou 'au si'i i se ta'aloga, ae aunoa ma se tapua’iga.
Lea la ua tali fa'aaliali mai fo'i tama ta'aalo i a latou tapua’iga i se ta'aloga e manaia ma lelei, na alo atu i ai tama fanau a nei alalafaga.
Sa muamua ona tata le 'au a le Mosi'ula, ma sa manaia i le alo atu i le pate, ae fai fo'i si fa'afeufeu mai o le talitua’a a le Pisisami latou ia.
Po'o o le a lava le lelei o ta a se 'au a le Mosi'ula ae lelei foi le faiga a le Pisisami latou ia, i le vave sui mai o latou fa'ate'a, pe a tau taia i se tama ta, e avea lena ma mea e mate gata ai e le tama ta gaioiga, po'o masau lea o le a sau ai lea te'a.
E le taumate le mafaufauga a le tama ta i lena taimi, 'talosia lava ae masau mai, aua o le vaisu lava lena o le te'a ae masau'. A le o lena, e fa'apea i lona mafaufau, 'lemu, ai e leai e masau, e lemu mai nei, masau mai, oi e leai e masani ona lemu…' e o'o mai le te'a o la e le'i mautu lava sona loto.
O le mea e maua, e o'o mai lava te'a patatu i le 'olo, o lea e tau fai finau lava le 'masau ma le lemu' fa'ato'a iloa lava ina ua fano mai o le latou nu'u, 'aua la, makua'i e ka kele a, a'e ka mai i o i le kakou malae e leiloloa uma ai polo.'
A leai lena e pe loa, sau punou mai lava i lalo i le malae kirikiti fa'atoa ea lava i luga pe a fono atu i ai se i si tamaititi, pe na’o le 5 tausaga le matua, 'Iiiiiisah…' tilotilo atu loa i ai, 'Aumai se u fa'amolemole.'
Na tata le 'au a le Mosi'ula, maua lelei le 68 o 'ai ae atoa fo'i o latou pe e 19, ona o le lelei talitua’a i le taimi mulimuli o le tataga a le Mosi'ula, na maua ai le 68 o 'ai.
Ana lelei mai totonu o le malae i a’u tama na i ai, semanu e le maua le 60 'ai a le Mosi'ula.
Ia o le faiga lava lea o lenei ta'aloga, e moni lava o le polo e lapotopoto, e fa’amata e faigofie i le tatou va’ai, ae leaga o le polo e le maualuga, lona uiga la e ta'avili fo'i.
Le itua’iga polo la na e te fa'atamatama loa i ai i lau sapo, o lona uiga e fa'amataga ‘oe e le polo lena.
I le tamua e le'i manuia le latou tataga, i le Afioga i le Patele, Asalemo fa'apea lana soa, o Loia, na o le lua 'ai na maua i le sausaunoaga a Patele.
Fa'ato'a maua 'ai ina ua uma le pe lona fa, ina ua tu mai si tama o Larry lea na ona mauaina 'ai e 11, soso'o mai ai ma Tommy lea fo'i na maua ona 'ai e 14.
Ia sau Duane ona maua le pe lona fitu, e feoloolo ma lana taumafaiga, e maua ona 'ai e 8, soso'o mai i ai ma Talofa, e 6 ona 'ai ia ma si tama o Silllo lea na mauaina 'ai e 4. Ia ma si tama o Vaitogi lea na maua ona 'ai e 8.
E to’atele le 'au fuamoa, ae ou te musu e ta'u ne’i fai fo'i ma e pisa ai, ae sili lena e iloa na’o oe le tou tapuaiga.
E tusa e 51 'ai ia na maua i nai tama ia e toa 7, ao le toatele lava e tai-1 tai-2 po'o tai-3 ai na maua mai ai, ia e lelei fo'i fa'ate'a o le isi 'au ia, e tau su'e atu lava le pa’uuga e pe ai le isi tagata ta.
Na maua lelei o latou 'ai e 68 ae mae’a loa ma le tataga o le latou 'au, ae sauni e talitua’a ae alo le Pisisami i le latou pate.
E fa'aletonu fo'i le tamua a le Pisisami latou ia, i laua tula'i mai fo'i i le pate, fa'atoa maua lava ni 'ai ina ua ta Ma'ape lea na 7 ona 'ai, fa'asolosolo atu ia Marcus, lea na taofia pe.
Na maua 'ai e 11 a Marcus, toe soso'o atu ai ma Angelo a le fa'aolatotoga lea a le Pisisami, lea maua ona 'ai e 21, ae sa maua fo'i 'ai e 4 a si tama o Logomau i le sefulu lea ma muamua.
Tatou ta'aloga la ua toeititi lava a fa'avaivai le 'au a le 'Mosi', ina ua fitu pe, ae ua maua 'ai 45, lona uiga toe 21 'aii ae toe 12 pe la e i lalo.
Ma le vaai tau o le 'au matamata, o le mea malosi lava le toe ola mai o le talitua’a ma fa'ate'a a le 'Mosi', na o le misi lava o le ta, 'olo, mane'e i luga e fa'apea lava e iloa se mea e le polo pe'a sapo nei e le talitua-a.
Ia o na fai mai lava lea o le finauga i le toe 3 pe ae toe 6 'ai la e tuli e le Pisi.
Maua le pe totoe ai le toe lua pe, ae o le mea fo'i ua toe 4 'ai, toe maua le isi pe totoe ai le masaga ma le la tama, ae toe 2 'ai la e totoe.
Na maua le pe toe loa o le masaga ma lua 'ai, na ta i tai i le sami, ma tutusa loa le ta'aloga i le 68 'ai, ua matua susu lava vae a tama ta, ao o le mea latou ia, e pei o mata o 'aeto' mata a le talitua-a.
Ia ona te'a maii lava o le te'a mulimuli lena e le fa'ate'a, misi le ta ua fa'apea ai ua i le sami polo, ma le fa'alogo atu ua patatu mai i le 'olo.
O se ta'aloga manaia ia i le maimoa, e fai o 'au lelei uma nei i lenei tausaga, ae mau pea o le fa'atuatua o le isi tama ta'alo i le isi tama ta'alo.
Ua toeititi ona tatou fa'amavae atu lea i le liki kirikiti, ae lago lona 'Aafia i si ona vao', e momoli atu le fa'afetai o le tagata faitau Nusipepa i le tatou kamupani lea e fai lava ma a tatou paaga lelei, i le auina atu lea o tala i le kirikiti i lea tausaga ma lea tausaga.
E maua lou fa'amanuiga e aumai e le Atua, i lenei auaunaga mo le atunu'u i tausaga uma, fa'amalo atu i le Afioaga i le Faipule ia Toatasi Archie Solia'i ma lou 'au faigaluega.
Le kamupani ua lauiloa i le Teritori nei, GHC Reid ma le pia o Samoa, o le Vailima.
THE NEW COMMENTS PROCESS
To make comments, you will need to register. You can register under your real name or use a 'screen' name. This way, people will be able to follow comments and make comments back and forth to each other. If you choose to use a 'screen name' no one will know your true identity. In either case, no email addresses will be available to anyone. It is an automated process. If you have questions, email: webmaster@samoanews.com
You currently are not logged in, please LOGIN to post comments.


text:
TALEPE FALE'OLOA E TOLU ONA O LE FIA ULA SIKALETI
Na fa'ailoa e le ali'i o Siaosi Va'a Jr i luma o le fa'amasinoga, e tasi le mafua'aga na ala ai ona ia auai i le osofa'iga ma le talepeina o fale'oloa e tolu i le amataga o le tausaga nei, o le fia ula lea i se sikaleti.
E tolu fale'oloa na tu'uaia e le malo le ali'i o Va'a Jr, sa la osofa'ia ma le ali'i o Ryan Pite i le po o le aso 10 Ianuari 2012, ae ina ua fesiligia e le ali'i fa'amasino sili lagolago ia Lyle L. Richmond le ali'i o Va'a Jr pe aisea na la osofa'ia ai ma Pite faleoloa ia, na ata le alii ona faapea lea o lana tali, “Oi, na mafua ona ma osofa'ia fale'oloa na ona o le fia ula lava i se tapa’a.”
E fa moliaga mamafa lea ua tali ioe Va'a Jr i luma o le fa'amasinoga sa ia fa'atinoina, ma o ia moliaga e aofia ai le talepe fale i le tulaga lua, lua moliaga o le taupulepule e fa'ataunu'u le moliaga o le talepe fale, atoa ai ma le moliaga o le gaoi.
Na fa'amatala e Va'a Jr i le fa'amasinoga e fa'apea, o le fale'oloa muamua lava na la osofa'ia ma Pite, la te le i o ai i totonu, ae sa la taumafai e a'apa atu i fafo e aumai ni 'oloa mai totonu, peita'i sa iloa mai i la'ua e se fafine Saina sa i totonu, ma vala'au mai ai loa ia te i la'ua e o 'ese.
“Na mafua ona ma taumafai e osofa'i le fale'oloa lea, ona ua lagona lava le fia ula i se tapa’a,” o le tala lea a Va'a Jr i le fa'amasinoga.
Ina ua le manuia le la taumafaiga ma Pite i le fale'oloa lea, na ta'ua ai loa e Va'a Jr lo la aga'i atu i le fale'oloa lona lua, le Super Star, lea na taumafai ai loa lana uo o Pite e talepe u’amea o lo o poloka ai fa'amalama o le fale'oloa, ae iloa mai ai loai la'ua e le pule, ma la va'aia ai le tamaloa Saina ua savali atu ia te i la'ua ma se samala.
“Na ma toe solomuli i fafo ma taufa'alelei i le ali'i Saina lea, ae ou iloa atu loa le mea pu’eata o lo o tu mai i le isi itu o le fale'oloa, ma ou fai ai loa ia Pite e tago e talepe le mea pu’eata, ma sa usita’i ai fo'i Pite i la’u fa'atonuga,” o le molimau lea a Va'a Jr.
O le fale'oloa lona tolu na talepe e Va'a Jr ma lana uo, o le Leone Store, lea na tu’i e Pite le tioata tele o lo o pito i luma i se ma’a, ma la a'apa atu ai loa i totonu ma si'i mai pusa pulu kamu ma pepa siakelati ma la o loa ma 'ave.
Ina ua fesiligia e le ali'i fa'amasino ia Va'a Jr pe aisea na la talepeina ai le fale'oloa lea, na tali le ua molia, “o le fia ula lava i se tapa’a.”
O lo o taofia pea i le to'ese le ali'i o Va'a Jr e fa'atali ai le aso 31 Me lea ua fa'amoemoe e lau ai lona fa'asalaga i luma o le fa'amasinoga maualuga. O isi moliaga na totoe ai fa'asaga ia te ia ua solofua e le malo.
Na ta'ua e le loia a le malo o Cabel Poag, o le solitulafono o le talepe fale ma le gaoi, o se tasi lea o solitulafono ua matauina le fa'atupulaia i le atunu'u i le taimi nei, ae maise ai lava tupulaga talavou.
THE NEW COMMENTS PROCESS
To make comments, you will need to register. You can register under your real name or use a 'screen' name. This way, people will be able to follow comments and make comments back and forth to each other. If you choose to use a 'screen name' no one will know your true identity. In either case, no email addresses will be available to anyone. It is an automated process. If you have questions, email: webmaster@samoanews.com
You currently are not logged in, please LOGIN to post comments.


text:
MALAGA ALAFOTI TAALO KALAPU BRISTOL I PERETANIA
O se tala faanoanoa lenei mo isi o le atunuu e fiafia i le taaloga lakapi taitoa 7, ae o se tala faifia lea mo le alii taalo o Alafoti Faosiliva ma lona aiga, ina ua sainia se konekarate e taalo ai lea alo tautaua o le atunuu ma le kalapu lakapi a le Bristol i Peretania.
Na pau le eseesega o le konekarate lea ua saini e Alafoti, o le a le taalo mo le au taitoa 7 a le Bristol ae o le a ia laeiina le numera 6 poo le numera 8 foi mo le au taitoa 15 a lea kalapu iloga ma tautaua i Peretania.
E lei mamao atu foi na saini ai se konekarate a Alafoti ma le isi foi kalapu lakapi i totonu o Peretania, le kalapu o Toulous i Farani, ina ua faatoa maea le Ipu o le Lalolagi i le tausaga na tea nei, na piki ai loa Alafoti e taalo mo lea kalapu mo le umi e 6 masina.
O le filifilia ai o Alafoti e le kalapu lea mai Farani, na faavae lea i ni talanoaga sa faia i Niu Sila ao faagasolo ai le Ipu o le lalolagi, ma faafuasei ai loa ona maua le avanoa o Alafoti e taalo ai mo Toulous.
I le maea ai o lana konekarate lea, na toe taliu mai ai i le atunuu ma toe ofi atu i le au taitoa 7 a le Manu Samoa, i taamilosaga faaauau a le IRB e pei ona faagasolo ai i le tausaga na tea nei, lea o loo faatulaga mai ai Samoa i le tulaga fa ina ua maea taamilosaga e 8 sa faatautaia.
I ni faamatalaga o loo i luga o le upega o fesootaiga a le kalapu lenei o loo taua ai e faapea, o le sainia ia e Alafoti o se konekarate, o se tasi lea o tulaga ua leva ona tulimatai i ai le vaai a le alii faifeau ma le pulega a le kalapu, ina ua latou maitauina le tulaga taalo malosi o lenei alo o le atunuu i soo se taaloga sa fai ai o ia ma sui o Samoa.
O loo taua ai foi i ia ripoti se saunoaga a le alii o Alafoti e faailoa ai lona agaga fiafia ma le faafetai, ina ua maua se avanoa e ofi atu ai i totonu o lenei kalapu tautaua ma logologoa i Peretania.
O le ofi atu ai o Alafoti i le kalapu lenei, ua maua ai ma le avanoa la te feiloai ai ma le isi foi sui o le Manu Samoa i lana taitoa 7 o loo taalo ai, le susuga Fautua Otto.
O ni faamatalaga na faasoa mai e Otto ia Alafaoti na mafua ai ona unaia le loto o le nei alo o le atunuu, e fia maua sona avanoa e avea ai o ia ma totino o le kalapu, peitai o lea miti ua faataunuuina ina ua sainia lana konekarate i le vaiaso na tea nei.
Na taua e le alii faiaoga o le kalapu a Bristol o Liam Middleton e faapea, o se agaga fiafia ia te ia ina ua mafai ona taalo Alafoti mo lana kalapu.
Fai mai lana molimau, ua tele taimi o ia mataituina pea le taalo a Alafoti i au a Samoa, aemaise ai lava le tulaga o le pou e pei ona taalo ai i le laina i luma o le au taitoa 7.
O le tausaga e 2010 lea na siamupini ai le au taitoa 7 a Samoa i le taamilosaga atoa a le IRB, na avea ai Alafoti ma Mikaele Pesamino o alo o le atunuu na filifili mai i ai se tama taalo o le taamilosaga atoa, ma e ui sa faamanuiaina ai Pesamino i le faailoga MVP o le taamilosaga, peitai sa faamalieina le IRB i le tulaga mataina ma le maualuga sa i ai le faatinoina e Alafoti o le taaloga lakapi.
Ina ua salalau le tala e uiga i le malaga atu ai o Alafoti i Peretania mo lana kalapu fou, na faaalia ai e nisi e fiafia i le taaloga lakapi lo latou misia o lenei alo o le atunuu, aemaise lava o lea foi ua olioli mai le amataina o le taamilosaga taitoa 7 mo lenei tausaga.
Na taua e Auelua Papalii o Tafuna, o Alafoti, o se tasi lea o ana tama taalo e fiafia tele e matamata i lana taalo, aemaise lava le tulaga malosi o lana pue ma lana tamo’e.
“O Alafoti le isi tama ou te fiafia tele e matamata i lana taalo, e le gata e malosi toe saoasaoa, ae o se tagata foi e le fefe i se tagata, e osofai i soo se taimi aemaise lava i le taimi e latalata ai Samoa i luga o le laina sikoa a lana paga,” o le molimau lea a Papalii.
O le lagona foi lea o le susuga Peniamina Amituana’i, o se tasi o alii lakapi i se kalapu i le atunuu ina ua fesiligia e le Samoa News.
Na taua e Amituana’i, soo se taimi lava e o faatasi ai Alafoti ma Ofisa i le au taitoa 7 a le Manu Samoa, o taimi pito sili ia ona fiafia ai e matamata i le Manu Samoa.
THE NEW COMMENTS PROCESS
To make comments, you will need to register. You can register under your real name or use a 'screen' name. This way, people will be able to follow comments and make comments back and forth to each other. If you choose to use a 'screen name' no one will know your true identity. In either case, no email addresses will be available to anyone. It is an automated process. If you have questions, email: webmaster@samoanews.com
You currently are not logged in, please LOGIN to post comments.


text:
Fia manino Senatoa
O le taeao a taeao lea ua faamoemoe e toe oo atu ai le Faatonusili o le Pulega o Uafu ma Taulaga i luma o le Senate, e faamanino i le komiti o le Faagaioiga o le Malo, po o totoe se tupe e faatupe ai galuega mo le faalolotoina o uafu i Tutuila ma Manu’a.
Saunoa le afioga i le alii Senatoa ia Velega Savali Jr, o ia foi lea o le taitaifono o le komiti, e fia malamalama le komiti po o i ai se tupe o totoe e faatupe ai galuega mo le faalolotoina o le uafu i Fagatogo, atoa ai ma uafu i e lua i Manu’a.
Na taua e Velega i luma o le maota maualuga i le taeao ananafi e faapea, e tusa ai o molimau ua oo atu i luma o le Komiti Suesue a le Senate (SIC), lea foi e avea ai o ia ma sui taitaifono o lea komiti, e $5 miliona le tupe sa faaagaga mo galuega e lua a le Pulega o Uafu, lea e aofia ai le faatauina mai o le vaa toso vaa, ma lagisi mo le faalolotoina o uafu i le atunuu.
“Ua mafua ona fia malamalama le komiti i le mataupu lenei, leaga e oo mai lava i le aso e lei faatinoina lava se galuega na mafua ai ona aumai Lagisi e lua ia o loo tutu ua leai se mea e aoga i ai, o le faalolotoina lea o uafu,” o le saunoaga lea a Velega.
“Ua ou maua le tala i ni ripoti mai le vaega faasalalau e faapea, o loo i ai le tupe o loo totoe mo le galuega lenei, peitai e tatau lava ona matua manino i ai le maota ina ia silafia foi e le atunuu tulaga o tupe ma galuega a le malo.”
Na taua e le faatonu o le pulega o uafu ma taulaga ia Matagi Ray McMoore, ua mafua ona tutu lagisi i le uafu ua le faaaogaina, ona o lo o faaauau pea le mataupu i le va o le malo ma le kamupani na faatau mai ai i Hawaii, le Marisco Ltd.
O lo o fia malamalama foi le Senate, i isi oloa ia na aumai i luga o Lagisi ina ua taunuu mai i le atunuu. (Faitau i le tala atoa i le lomiga i le Aso Gafua, Aokuso 20, 2012).
Sa fesiligia e le SIC ia Matagi poo fea ua ave i ai le mea pu’eata o loo taua na aumai i oloa nei, ae na tali Matagi, “ou te le o mauaina se tala sa’o e uiga i le mea pu’eata, ae o le mea pu’eata sa i lo’u ofisa, ae ai lava ua alu Terry ma ave.”
(O Terry Conden e pei ona taua e Matagi i lana molimau, o le inisinia a le malo na malaga mo le faatauina mai o le vaa toso vaa ma lagisi i Hawaii.)
Saunoa Velega, e tele le manaoga mo le toe faaleleia o uafu i Manu’a, peitai e le o manino mai i le taimi nei le mafuaaga ua tuai ai ona faagasolo le galuega.
THE NEW COMMENTS PROCESS
To make comments, you will need to register. You can register under your real name or use a 'screen' name. This way, people will be able to follow comments and make comments back and forth to each other. If you choose to use a 'screen name' no one will know your true identity. In either case, no email addresses will be available to anyone. It is an automated process. If you have questions, email: webmaster@samoanews.com
You currently are not logged in, please LOGIN to post comments.


text:
-
O se tala ia Liae ma lana ava o Sarai, ma ona atalii e toafa, e igoa (e amata mai i le ulumatua) ia Lamana, Lemuelu, Sama, ma Nifae. Ua lapataia Liae e le Alii ia alu ese atu i fafo mai le laueleele o Ierusalema, ona sa vavalo atu o ia i tagata e uiga i lo latou amioletonu ma ua latou saili ai e faaumatia lona ola. Ua malaga atu o ia i le vao i aso e tolu faatasi ma lona aiga. Ua ave e Nifae ona uso ma foi atu i le laueleele o Ierusalema ina ia maua mai le talafaamaumau o tagata Iutaia. O le tala i o latou mafatiaga. Ua latou ave afafine o Isamaeli ma faiavā i ai. Ua latou ave o latou aiga ma o ese atu i le vao. O o latou mafatiaga ma puapuaga i le vao. O le ala na ui ai la latou malaga. Ua latou tau atu i vai tetele. Ua fouvale uso o Nifae ia te ia. Ua ia faafememeaiina i laua, ma fausia se vaa. Ua latou faaigoaina le nofoaga o Nuumau. Ua latou sopo atu i vai tetele i le laueleele na folafolaina, ma isi mea. Ua tusa ai ma le tala a Nifae; po o i ni isi upu, o aʼu, o Nifae, na tusia lenei tala.
-
Mataupu 1
Ua amata e Nifae le talafaamaumau o lona nuu—Ua vaai Liae i se afi faaniutu i se faaaliga vaaia ma ua faitau mai i se tusi o valoaga—Ua viia e ia le Atua, valoia le afio mai o le Mesia, ma valoia le faafanoga o Ierusalema—Ua sauaina o ia e tagata Iutaia. E tusa o le 600 T.L.M.
-
Mataupu 2
Ua ave e Liae lona aiga i le vao i tafatafa o le Sami Ulaula—Ua latou tuua a latou meatotino—Ua osi e Liae se taulaga i le Alii ma aoao ona atalii ia tausi i poloaiga—Ua muimui Lamana ma Lemuelu i lo laua tamā—Ua usiusitai Nifae ma tatalo i le faatuatua; ua fetalai mai le Alii ia te ia, ma ua filifilia o ia e pule i ona uso. E tusa o le 600 T.L.M.
-
Mataupu 3
Ua foi atu atalii o Liae i Ierusalema e maua mai papatusi apamemea—Ua musu Lapana e tuu mai papatusi—Ua apoapoai ma faamalosiʼau atu Nifae i ona uso—Ua fao e Lapana a latou meatotino ma taumafai e fasioti i latou—Ua fasi e Lamana ma Lemuelu Nifae ma Sama, ma ua aʼoaʼi i laua e se agelu. E tusa o le 600–592 T.L.M.
-
Mataupu 4
Ua fasioti e Nifae Lapana i le poloaiga a le Alii ma maua ai e ia papatusi apamemea i se togafiti—Ua filifili Sorama e faatasi atu ma le aiga o Liae i le vao. E tusa o le 600–592 T.L.M.
-
Mataupu 5
Ua muimui Saraia ia Liae—Ua fiafia i laua uma i le foi mai o o laua atalii—Ua laua osia ni taulaga—Ua i ai i papatusi apamemea tusitusiga a Mose ma le au perofeta—Ua faailoa mai i papatusi o Liae o se e tupuga mai ia Iosefa—Ua vavalo Liae e uiga i ana fanau ma le faasaoina o papatusi. E tusa o le 600–592 T.L.M.
-
Mataupu 6
Ua tusi e Nifae mea a le Atua—O le faamoemoe o Nifae o le faatauanau atu i tagata ia o mai i le Atua o Aperaamo ma faaolaina. E tusa o le 600–592 T.L.M.
-
Mataupu 7
Ua toe foi atu atalii o Liae i Ierusalema ma valaaulia Isamaeli ma lona auaiga ia latou auai faatasi ma i latou i la latou malaga—Ua fouvale Lamana ma isi—Ua apoapoai atu Nifae i ona uso ia faatuatua i le Alii—Ua latou saisai o ia i maea ma fuafua e faaumatia o ia—Ua tatalaina o ia i le mana o le faatuatua—Ua talosaga ona uso mo se faamagaloga—Ua osi e Liae ma lana aumalaga taulaga ma taulaga mu. E tusa o le 600–592 T.L.M.
-
Mataupu 8
Ua vaai Liae i le laau o le ola i se faaaliga vaaia—Ua ʼai o ia i lona fua ma ua manao ia faapea ona faia e lona aiga—Ua vaai o ia i se āi uʼamea, i se ala lauitiiti ma le vaapiapi, ma le puao o le pogisa ua siomia ai tagata—Ua aai Sarai, Nifae, ma Sama i le fua o le laau, ae ua mumusu Lamana ma Lemuelu. E tusa o le 600–592 T.L.M.
-
Mataupu 9
Ua fai e Nifae ni tuufaatasiga se lua o talafaamaumau—Ua taʼua tuufaatasiga taitasi o papatusi a Nifae—O papatusi tetele ua i ai se talafaasolopito o mea faaletino; o papatusi laiti ua faapitoa mo mea paia. E tusa o le 600–592 T.L.M.
-
Mataupu 10
Ua vavalo Liae o le a ave faatagataotauaina tagata Iutaia e Papelonia—Ua taʼu mai e ia le afio mai o se Mesia, se Faaola, se Togiola, i totonu o tagata Iutaia—Ua taʼu mai foi e Liae le oo mai o lē o le a ia papatisoina le Tamai Mamoe a le Atua—Ua taʼu mai e Liae le maliu ma le toetu mai o le Mesia—Ua faatusaina e ia i se laau olive le faataapeapega ma le faapotopotoga o Isaraelu—Ua tautala Nifae e uiga i le Alo o le Atua, le meaalofa o le Agaga Paia, ma le manaomia o le amiotonu. E tusa o le 600–592 T.L.M.
-
Mataupu 11
Ua vaai Nifae i le Agaga o le Alii ma ua faaali mai ia te ia le laau o le ola i se faaaliga vaaia—Ua vaai o ia i le tinā o le Alo o le Atua ma iloa e ia e uiga i le faamaualalo o le Atua—Ua vaai o ia i le papatisoga, auaunaga, ma le faasatauroga o le Tamai Mamoe a le Atua—Ua vaai foi o ia i le valaauga ma auaunaga a Aposetolo e Toasefululua a le Tamai Mamoe. E tusa o le 600–592 T.L.M.
-
Mataupu 12
Ua vaai Nifae i le laueleele o le folafolaga i se faaaliga vaaia; o le amiotonu, amioletonu, ma le paʼū i lalo o e e nonofo ai; o le afio mai o le Tamai Mamoe a le Atua ia te i latou; o le ala o le a faamasino ai Isaraelu e Soo e Toasefululua ma Aposetolo e Toasefululua; ma le tulaga inosia ma eleelea o e e faaitiitia i le lē talitonu. E tusa o le 600–592 T.L.M.
-
Mataupu 13
Ua vaaia e Nifae i se faaaliga vaaia le ekalesia a le tiapolo ua faatuina i Nuuese, le mauaina ma le ʼainā o Amerika, le leiloa o le tele o vaega manino ma pele o le Tusi Paia, le liliuese o Nuuese na afua mai ai, le toefuataiga o le talalelei, le oo mai o tusitusiga paia o aso e gata ai, ma le atiaega o Siona. E tusa o le 600–592 T.L.M.
-
Mataupu 14
Ua faamatala mai e se agelu ia Nifae e uiga i faamanuiaga ma fetuu o le a pauu i luga o Nuuese—Ua nao le lua lava ekalesia; o le Ekalesia a le Tamai Mamoe a le Atua ma le ekalesia a le tiapolo—O le Au Paia a le Atua i atunuu uma ua sauaina e le ekalesia tele ma le inosia—O le a tusi le aposetolo o Ioane e uiga i le iuga o le lalolagi. E tusa o le 600–592 T.L.M.
-
Mataupu 15
O le a maua e fanau a Liae le talalelei mai Nuuese i aso e gata ai—O le faapotopotoina o Isaraelu ua faatusa i se laau olive o le a toe sulu i totonu ona lala moni—Ua faamatala mai e Nifae le faaaliga vaaia o le laau o le ola ma tautala mai e uiga i le faamasinotonu o le Atua i le vavaeeseina o e amioleaga mai e amiotonu. E tusa o le 600–592 T.L.M.
-
Mataupu 16
E ave e e amioleaga le upumoni o se mea faigata—Ua faaipoipo atalii o Liae i afafine o Isamaeli—Ua taitai e le Liahona lo latou ala i le vao—Ua tusia i le Liahona savali mai le Alii mai lea taimi i lea taimi—Ua oti Isamaeli; ua muimui lona aiga ona o puapuaga. E tusa o le 600–592 T.L.M.
-
Mataupu 17
Ua poloaiina Nifae e fau se vaa—Ua tetee ona uso ia te ia—Ua ia apoapoaʼia i laua i le toe faamatala atu o le talafaasolopito o fealoaiga a le Atua ma Isaraelu—Ua faatumulia Nifae i le mana o le Atua—Ua faasa ona uso ona paʼi mai ia te ia, ina neʼi mamae i laua e pei o se utuutu mago. E tusa o le 592–591 T.L.M.
-
Mataupu 18
Ua uma le vaa—Ua taʼu mai le fananau mai o Iakopo ma Iosefa—Ua folau atu le malaga i le laueleele na folafolaina—Ua auai atalii o Isamaeli ma a latou ava i fiafiaga ma fouvalega—Ua noatia Nifae, ma ua toe tafea i tua le vaa i le afa malosi—Ua tatala Nifae, ma ua taofia le afa i lana tatalo—Ua taunuu le nuu i le laueleele na folafolaina. E tusa o le 591–589 T.L.M.
-
Mataupu 19
Ua fai e Nifae ni papatusi mai ʼoa ma faamaumau le talafaasolopito o ona tagata—O le a afio mai le Atua o Isaraelu i le ono selau tausaga mai le taimi na tuʼua ai e Liae Ierusalema—Ua faamatala mai e Nifae e uiga i Ona mafatiaga ma Lona faasatauroga—O le a inosia ma faataapeapeina tagata Iutaia e oo i aso e gata ai, i le na taimi latou te toe foi mai ai i le Alii. E tusa o le 588–570 T.L.M.
-
Mataupu 20
Ua faaali mai e le Alii ona faamoemoega ia Isaraelu—Ua filifilia Isaraelu mai le ogaumu o puapuaga ma ua poloaiina ia alu ese atu mai Papelonia—Faatusatusa ma le Isaia 48. E tusa o le 588–570 T.L.M.
-
Mataupu 21
O le a avea le Mesia o se malamalama i Nuuese ma o le a tatala e ia pagota—O le a faapotopotoina ma le mana Isaraelu i aso e gata ai—O le a avea tupu ma o latou tamā tausitama—Faatusatusa i le Isaia 49. E tusa o le 588–570 T.L.M.
-
Mataupu 22
-
O le a faataapeapeina Isaraelu i luga o le lalolagi atoa—O le a faafailele ma tausi Isaraelu e Nuuese i le talalelei i aso e gata ai—O le a faapotopotoina ma laveaiina Isaraelu, ma o e amioleaga o le a mu e pei o tagutugutu o saito—O le a faaumatia le malo o le tiapolo, ma o le a noatia Satani. E tusa o le 588–570 T.L.M.


text:
Feiloa’i ma lulu aao ma nisi o ali’i iloga ta’aloga lakapi
E foliga eseese lagona o le atunuu a’o aga’i atu i le faataunu’uina o le ta’amilosaga ta’ito’a 7 i le faaiuga o le vaiaso nei, ina ua maua le avanoa o nisi e feiloa’i, silasila ma lulu aao ai foi ma nisi o alii iloga i le taaloga lakapi i le lalolagi, e pei o le kapeteni a le au taitoa 7 a Niu Sila ia D.J Fobres o Papaliitele Peter Fatialofa ma Muliagatele Brian Lima.
O le Aso Lulu na te’a nei na toai taunuu mai ai malo faaaloalogia uma lava mo le taamilosaga taitoa 7 o le sisigafu’a i lenei tausaga, lea ua faamoemoe e amataina i le itula e 9:00 i le taeao nei, i le malae a le V.A Stadium i Tafuna.
O le ulua’i feiloaiga sa faia e le Kalapu a Malisi Sagato Iosefo i lona nofoaga autu i Tafuna, e ala i le ‘ava o feiloaiga e faafeiloa’i ai malo mai fafo e aofia ai ma alii laufali ua faamoemoe latou te faatautaia lenei faamoemoe.
E le’i mafai ona taunuu mai se tasi o ali’i sa faamoemoe e avea ma malo faaaloalogia i lenei faamoemoe, le susuga ia Jerome Kaino ona o nisi o mafuaaga le maalofia.
Na tumutumu le malae vaalele i Tafuna i nisi o paaga o le taaloga lakapi, ina ua lolofi atu latou te fia molimauina le toai taunuu mai o nisi o fetu pupula i le taaloga lakapi, aemaise ai lava le alii o Fobres lea faatoa maua le avanoa e tuvae mai ai i laufanua o Amerika Samoa.
O nisi na maofa ina ua faatoa vaai tino lava i foliga o lenei alii, ma o lagona fiafia na mafai ona faatinoina e ala i le pa’i atu i ai ma lulu lima ma lenei alo o le atunuu e faafeiloai ai lona taunuu mai.
Na maua le avanoa e fesiligia ai e le Samoa News le susuga Fobres e tusa ai o le avanoa ua mafai ona ia maua e malaga mai ai i Amerika Samoa nei, e avea ma se tasi o malo faaaloalogia i le taamilosaga taitoa 7 o lenei tausaga.
“O se lagona faagaeetia ma le fiafia ina ua ou maua lenei avanoa ou te malaga mai ai e auai ma molimauina le faagasoloina o le taaloga lakapi i Amerika Samoa nei, o lo’u taimi muamua lenei i Amerika Samoa ma ua tuli mata’i fo’i la’u vaai ou te fia molimauina le tatala aloaiaina o le taamilosaga i le aso a taeao (taeao nei)”, o le saunoaga lea a Fobres.
Na faafetaia e le afioga Papaliitele le avanoa ua mafai ai ona valaaulia i latou e le kalapu a Malisi e malaga mai e fai ma molimau i lenei faamoemoe.
“O se avanoa lelei lenei mo Amerika Samoa e siitia ai le tulaga o le taaloga, ina ia ausia tulaga maualuluga ma mafai ai ona pei o nisi o au tetele o le lalolagi e aofia ai Niu Sila, Fiti ma Samoa mai le Pasefika nei,” o le saunoaga lea a Papaliitele, o se tasi o alo Samoa ua loa tausaga o taalo i le taitoa 15 a le Manu Samoa, lea fo’i sa avea ai o ia ma Kapeteni mo le tele o tausaga.
E ui e le fou le malaga mai o le afioga ia Muliagatele Brian Lima i le teritori nei, peitai o lona auai mai i lenei tausaga na ia taua ai, e le o toe sau o ia o se tama taalo, ae o loo malaga mai o ia o se fesoasoani poo se faiaoga foi e lagolago i le atina’eina o le taaloga lakapi i le teritori nei.
“Ua ou fiafia ina ua ou malaga mai e auai i lenei faamoemoe, ma ou te talitonu fo’i, o le a maua se avanoa e fesoasoani atu ai i nisi o kalapu lakapi i le teritori e faasoa atu ai le taleni ina ia mafai ai ona atina’e le taaloga lakapi, ma ausia ai e Amerika Samoa tulaga maualuluga e pei ona i ai isi foi au tetele i le lalolagi,” o le saunoaga lea a le alii sa avea ma uigi ta’utaua a le Manu Samoa mo le tele o tausaga.
O nisi o alo iloga a Samoa i le taaloga lakapi o loo malaga mai e aofia ai le alii sa avea ma numera 10 a le Manu Samoa i tausaga ua mavae, o ia lea o Rodger Warren, lea o loo avea ma faiaoga a le au taitoa 7 a Malisi mai Apia o loo malaga mai i lenei faamoemoe, o le afioga ia Galumalemana Rudolf Moors sa avea muamua ma faiaoga o le au taitoa 7 a le Manu Samoa, atoa ai ma le afioga Anae Tui Komiti, le alo a Samoa lea ua avea nei ma laufali faavaomalo a le IRB.
O le po anapo na faataunuuina ai le uluai faafeiloaiga aloaia o malo mai fafo, i se sauniga na taitaia e le malo i le maota o Lee Auditorium i Utulei, lea foi na maua ai ma le avanoa e saunoa ai le alii Palemia o Samoa, susuga Tuilaepa Lupesoliai Sailele Malielegaoi, faatasi ai ma le tele o faafiafiaga eseese na molimauina ai e le atunuu i lenei faamoemoe.
O le a mafai ona maua se isi ripoti e tusa ai o faatalatalanoaga sa faia e le Samoa News ma nisi o fetu pupula i le taaloga lakapi i isi a tatou lomiga o loo mulimuli mai.
THE NEW COMMENTS PROCESS
To make comments, you will need to register. You can register under your real name or use a 'screen' name. This way, people will be able to follow comments and make comments back and forth to each other. If you choose to use a 'screen name' no one will know your true identity. In either case, no email addresses will be available to anyone. It is an automated process. If you have questions, email: webmaster@samoanews.com
You currently are not logged in, please LOGIN to post comments.


text:
O La'u Tusiata / My Album
Amerika Samoa ao sauni atu mo toe sauniga o Moala Poe i Puapua i le taeao o le aso Faraile 26 o Me 2006.
E ui ina faigata le mafutaga ua toesea ma le uso ae pule pea le Atua Soifua i lana valaau paia.
Family Reunion 2001 - Utualii
Malaga atu i Amerika Samoa i toe sauniga o Moala Poe 23 Me 2006. Pueina le ata i le malae va'alele Faleolo
Heta Papalii & Monette Maiava Tour to Hawaii with Culture Group in Laie Centre
Sei aumaia ali'i la oulua saofaga Suisala ma Aigamaua o musumusu atu lea a Maalegalu i nai ona uso malaga mamao atu i Niu Sila ma Ausetalia i le malae vaalele i Tafuna Amerika Samoa


text:
Zedge Ringtone Index
Ringtones on Zedge
- | 1 | 2 | 3 | 4 | 5 | 6 | 7 | 8 | 9 | A | B | C | D | E | F | G | H | I | J | K | L | M | N | O | P | Q | R | S | T | U | V | W | X | Y | Z
Found 54404 ringtones starting with letter «B» | Page 70 of 778
Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno


text:
Ia tumau i le ala o le perisitua e ala i le faalauteleina o lo outou liua ma faamalosia lou aiga. … Aloese mai i mala e ala i le uai atu i faailoilo faaleagaga “Faaeteete” lea ua tuuina mai i lo tatou ala e le Atua ma perofeta.
Ao avea au ma se alii talavou, matou te tietie ma le matou aiga e asaina ia Mauga Papa o Amerika e asia ou matua matutua. E amata le auala i ni togavao laugatasi, ma aea ni aega ua ufitia e ni paina maualuluga, ma oo atu ai i laau tetele i le tumutumu o le mauga, ma mafai ai ona matou iloa atu ni nofoaga mamao.
Peitai e le atoatoa le saogalemu o lenei auala matagofie. O le vaega tele o le auala televave na fausia e ui tonu i autafa o le mauga tifato. O le puipuiga o tagata femalagaai, ua fausia ai e tagata fauauala ni papuipui ma tuu ai ni faailoilo o loo faitauina, “Faaeteete: Maa Pauu.” Na matou matauina le tele o mafuaaga mo ia faailoilo. Na salalau solo ia maa ma ogamaa i autafa o le vaitafe o loo i lalo ifo o le auala. O nisi taimi, matou te vaaia ai i lalo o le vanu ni taavale ua malepelepe, o se faamaumauga faanoanoa o ni avetaavale le faaeteete.
Tautoga ma le Feagaiga o le Perisitua
Uso e, o outou taitoatasi ua uma ona ulu atu pe o le a vave ona outou ulu atu, i se tautoga ma le feagaiga o le Perisitua Mekisateko.1 O loo faaaofia i lena feagaiga se malaga faalelagi lea e amata i le mauaina uma o le perisitua maualalo ma le perisitua maualuga, agaigai i luma e ala i le faalauteleina o o tatou valaauga, ma feaei ai pea ma agai atu i faamanuiaga silisili a le Atua, seia tatou mauaina “mea uma ua i ai [i le] Tama.”2
O le tagata atamai na fauina lena auala faaselesitila na mamanuina ni faailoilo o le lapataiga mo la tatou faigamalaga. O loo i ai i le tautoga ma le feagaiga o le perisitua se lapataiga e mafaufau faaeteete i ai: “Ou te tuu atu nei ia te outou se poloaiga ia outou faaeteete e faatatau ia te outou lava.”3
Aisea e poloaiina ai i tatou e le Atua ia faaeteete? Aua Na te silafia o Satani o se tagata moni4 o lē saili ia toso ifo outou i lalo i le to o le pagatia ma le malaia.5 Ua silafia foi e le Atua o le “tagata natura”6 o loo lafi i totonu o e umia le perisitua, ma ua “saunia e osofai.”7 O le mea lea, ua valaauina ai i tatou e perofeta ina ia “tuuese le tagata tuai”8 ma “oofu ia Keriso”9 e ala i le faatuatua, salamo, sauniga faaola, ma ola ai i le talalelei i aso uma.
Aloese mai Mala
Ao aea le ala o le perisitua, e mafai ona taofia soo se tama po o se alii pe afai e galo ia te ia ona faaeteete. Pe na faateia oe ma e maua i le loto nutimomoia i le pau e lei faamoemoeina o se alii talavou lelei, se faifeautalai faatoa foi mai, taitai perisitua faaaloalogia, po o se tagata e pele o le aiga?
O le tala i le Feagaiga Tuai ia Tavita o se faataitaiga faanoanoa lea o le maumau o le mana o le perisitua. E ui sa ia faatoilaloina ia Koliata ao talavou ma ola amiotonu mo le tele o tausaga,10 ae na vaivai faaleagaga lava lenei tupu-perofeta. I lena lava taimi faapitoa na ia vaai atu ai mai le tumutumu o lona fale o taele mai ia Patisepa, e lei i ai se tagata leoleo lelei na tu faalatalata atu ma alaga atu, “Faaeteete, Tavita, o oe o le vale!” O lona toilalo ina ia faaeteete e faatatau ia te ia lava11 ma galue e tusa ma musumusuga o le Agaga12 na oo ai i le aveesea o lona aiga e faavavau.13
Uso e, afai na oo lava ia Tavita le taofia mai i le ala o le faaeaga, e mafai la faapefea ona tatou aloese mai lea lava taunuuga e tasi?
E mafai ona fesoasoani ia i tatou ni mataupu faavae malupuipuia se lua o le liua loloto patino ma sootaga malolosi faaleaiga e faatonutonu ai i tatou i le auala televave faalelagi.
O le iloaina o nei mea, o le a tuua ai e Satani ni alā i o tatou ala o le atinaega o le perisitua e faaleaga ai a tatou fesootaiga ma faataumaoia ai o tatou aiga. O le mea e faafetai ai, na tuuina e Iesu Keriso ma Ana perofeta ni faailoilo “Faaeteete”, i le aluga o le ala. Ma o loo latou lapataia pea lava pea i tatou e uiga i le faamaualuga e faaleaga ai fesootaiga14 ma agasala e faataumaoia ai aiga e pei o le ita, manaolasi, ma le tuinanau.
I aso anamua, na fautua mai ai Mose, “Ia oe, nei galo ia te oe le Alii.”15 Ua faatelevaveina ma ua faatumulia i faafiafiaga lo tatou lalolagi, ua vave ona “galo i le fanauga a tagata le Alii, … e fai le amioletonu, ma taitaieseina e le ua leaga.”16
Liua Loloto ma le Faamalosia o le Aiga
O le tumau saogalemu i le ala o le perisitua e ui i tulaga lamatia faaleagaga e pei o le faaosoosoga, ou te toe taua ai ni aoaoga faavae autu se ono e maua ai le liua loloto ma faamalosia le aiga.
Muamua, o le tatalo e le aunoa e tatalaina le faitotoa mo le fesoasoani faalelagi ina ia “manumalo ia Satani.”17 O taimi uma lava e lapatai mai ai Iesu i e umia le perisitua ina ia “faaeteete, ona e manao Satani e lulu ia te [oe],” Na te faamatalaina le tatalo o se faatinoga e tetee atu ai i le faaosoosoga.18 Sa aoao mai Peresitene Thomas S. Monson: “Afai o loo i ai se tagata o i tatou na faatuai ona faalogo i le fautuaga ia tatalo e le aunoa, e leai se isi taimi e tatau ona fai ai nai lo nei lava. … E leai se tagata e mafai ona tu maualuga atu nai lo le taimi e i ai o ia i ona tulivae.”19
Lua, o le suesue i tusitusiga paia anamua ma nei ona po tatou te fesootai atu ai i le Atua. Na lapataia e le Alii tagata o le Ekalesia ina ia “faaeteete i le ala latou te umia ai [ia perofeta] nei o latou manatu i ai e pei o se mea mama, ma faapea ona aumai ai i latou i lalo o le tausalaga, ma tautevateva ma pauu ai.”20 O le aloese mai lenei tausalaga faamaoni, e tatau ona tatou filiga i le faitauina o tusitusiga paia, faapea foi ma mekasini a le Ekalesia ma uepisaite lea e mafai ai ona tatou “maua ni fautuaga i se auala mafanafana ma patino e ala mai i perofeta filifilia [a le Alii].”21
Tolu, o le auai ma le faamaoni i sauniga o le a saunia i tatou ina ia avea “le Agaga Paia ma o [tatou] taiala.”22 Pe a lapatai mai le Faaola, “Ia faaeteete nei faaseseina outou” ua Ia folafola mai o le a le [faaseseina] i tatou pe afai tatou te “saili … faamaoni meaalofa silisili ona lelei” a le Agaga.23 O le ‘aai ma feinu ma le tatau i le faamanatuga i vaiaso taitasi e faaagavaa ai se tagata ina ia “latou maua pea lona Agaga e faatasi ma i latou.”24 I tapuaiga faalemalumalu e mafai ona tatou “maua le atoatoaga o le Agaga Paia.”25
Fa, o le faaalia o le alofa faamaoni o le fatu lea o le liua patino ma sootaga faaleaiga. Na aoao atu e le Tupu o Peniamina, “Ia faaeteete nei tutupu ae ni finauga i totonu o outou.”26 Aua nei galo o Satani o le “tama o le finauga”27 ma e saili ina ia “femisaai ma fefinauai.”28 Uso e, afai tatou te faasaua faalelagona, i upu, pe faaletino foi i soo se tagata o lo tatou aiga, pe soonafai soo se tagata, o le a aveesea mai ia i tatou le mana.29 Filifili e pulea lou ita. E tatau ona faalogologo tagata o le aiga i upu vivii [mai o tatou gutu] ae le o le fetuu. E tatau ona tatou uunaia isi i le na o le faatauanau, tali-tiga, agamaualalo, agamalu, alofa faamaoni, agalelei, ma le alofa.30
Lima, o le usitaia o le tulafono o le sefuluai o se elemene taua lea o le faatuatua ma le tuufaatasia o le aiga. Talu ai e faaaoga e Satani le manaolasi ma le sailiga o oa e tafiesea ai aiga mai le auala televave i le selesitila, ua fautua mai ai Iesu, “Ia faaeteete i le faamaualuga.”31 O le manaolasi o le a puleaina pe a tatou fuafua lelei a tatou tupe maua, totogi ma le faamaoni le sefuluai ma le taulaga anapogi, paketi tupe faaalu mo mea e manaomia, aloese mai aitalafu le talafeagai, sefe mo mea e manaomia i le lumanai, ma ia ola tutoatasi faaletino. O le folafolaga a le Atua ia i tatou, “A ia outou muai saili le malo o le Atua ma lana amiotonu; ona faaopoopoina atu lea o ia mea uma ia te outou.”32
Ono, o le ola ai atoatoa i le tulafono o le le gaoia o le a maua ai le lototele e tu “i luma o le Atua” ma avea le Agaga Paia ma o tatou “soa e le aunoa.”33 O loo ua osofaia e Satani le ola mama ma faaipoipoga i le faateleina o le amioleaga. Ina ua lapatai atu le Alii i tagata mulilulua ina “ia faaeteete ma salamo vave,” O Lana faauigaga na faalauaiteleina i talaatu o le faatinoga faaletino o le mulilua i le mafaufau manaonao i ai lea e muai oo mai.34 Ua saunoa soo mai ma le manino ia perofeta ma aposetolo o nei ona po e uiga i se mala matautia o ponokalafi. Na aoao mai Peresitene Gordon B. Hinckley: “O [ponokalafi] ua pei o se afa fulifao, ua faatafunaina ai tagata taitoatasi ma aiga, ua matua faaleagaina ai le mea sa lelei ma matagofie… Ua oo mai le taimi mo soo se tasi o i tatou o loo aafia ai ina ia tosoeseina mai o ia lava mai lenei faiga mataga.”35 Afai o faaosoosoina oe e solia le tulafono o le ola mama i soo se tulaga lava—mulimuli i le faataitaiga a Iosefa mai Aikupito, o le na “sola, ua alu i fafo.”36
O mataupu faavae autu nei e ono na fesoasoani i e umia le perisitua e faaauau saogalemu ai pea i luga o le auala televave faalelagi i le va o papuipui faaleagaga o le liua patino ma sootaga faaleaiga. Alii talavou, o le usitaia o nei mataupu faavae o le a saunia ai oe mo feagaiga o le malumalu, auauna atu faafaifeautalai faamisiona, ma le faaipoipoga e faavavau. Tane ma tamā, o le ola ai i nei mataupu faavae o le a faaagavaaina ai oe e pulefaamalumalu ma le amiotonu i totonu o le aiga, auauna atu o se taitai faaleagaga i lou aiga, ma avea lau ava o se paaga tutusa.37 O le ala o le perisitua o se malaga e tumu i le olioli.
Tumau Ai i le Ala o le Perisitua
Ou te foi i ou aafiaga ao avea ma alii talavou, ou te manatuaina se laasiaga se tasi o Mauga Papa. Ina ua maea ona pasia se faailoilo “Faaeteete: Maa Pauu”, sa iloaina e lou tama ni tamai maamaa na pauu i le auala i o matou luma. Sa vave ona ia faalemuina le taavale ma iu ai lava ina tu ae ua tei i le maalo ifo i o matou autafa o se alā e tutusa le tele ma le polo pasiketipolo. Sa faatali Tama seia maea le solo o maa ona faaauau lea. O le mataalia ma faatinoga faavavave a lou tama na faamautinoa ai le taunuu saogalemu o lo matou aiga i lo matou nofoaga faamoemoeina.
Uso e, o loo saili Satani “e faaumatia agaga o tagata.”38 Afai o loo ua agaigai malie atu lou agaga i se tulimanu tifato o se aega faaleagaga, taofi nei loa ae e te lei pau atu, ma toe foi i tua i le ala.39 Afai e te lagona o loo taoto mai lou agaga i lalo o le vanu ma ua faaleagaina nai lo le i ai i le mea maualuga o le ala o le perisitua ona ua e le amanaiaina ia faailoilo “Faaeteete” ma ua agasala, ou te molimau atu o le salamo faamaoni ma le mana o le taulaga togiola a Iesu Keriso, o le a mafai ai ona e toe tulai mai i luga ma toe foi atu i le auala televave faalelagi a le Atua.40
Na aoao mai Iesu, “Ia faaeteete ai … i le le amiotonu.”41 Afai ua e le agavaa e faaaoga le perisitua, faamolemole vaai lou epikopo, lea e mafai ona fesoasoani ia te oe ia salamo. Ia lototetele e ui o le a faamaonia e le Faaola, “Ia faaeteete, … ma taofi mai le agasala,”42 Na Ia folafola mai foi, “Ua faapea lava ona faamagaloina o outou e A’u, o le Alii. … O i o outou ala ma ia le toe agasala.”43
Ou te valaau atu i tama ma alii uma ina ia tumau i le ala o le perisitua e ala i le faalauteleina o lo outou liua ma faamalosia lou aiga. O tatalo, tusitusiga paia, ma sauniga e faamalosia le liua. O le alofa, sefuluai, ma le le gaoia e faamalosia le aiga. Aloese mai i mala e ala i le uai atu i faailoilo faaleagaga “Faaeteete” lea ua tuuina mai i lo tatou ala e le Atua ma perofeta. Taumafai ia mulimuli i le faataitaiga atoatoa a Iesu Keriso, o le sa “mafatia … i faaosoosoga ae sa le gauai atu i ai.”44
Ou te folafola atu afai e tausi e alii le feagaiga o le perisitua ina ia “faaeteete e faatatau ia te outou lava,”45 o le a faamautinoaina le taunuu saogalemu atu ma le fiafia o o tatou aiga i lo tatou taunuuga faaeaina i le malo selesitila. Ou te molimau atu ai i le suafa paia o Iesu Keriso, amene.
Show References
-
1. Tagai Mataupu Faavae ma Feagaiga 84:33–44.
-
-
-
4. Tagai Iosefa Samita—Talafaasolopito 1:16; Tagai foi Mose 1:12–22.
-
5. Tagai Helamana 5:12; Tagai foi 2 Nifae 1:13; Helamana 7:16.
-
6. Mosaea 3:19; Tagai foi 1 Korinito 2:14.
-
7. “Come, Thou Fount of Every Blessing,” Viiga (1948), nu. 70.
-
8. Tagai Kolose 3:8–10; Tagai foi Efeso 4:22–24.
-
9. Kalatia 3:27; Tagai foi Roma 13:14.
-
10. Tagai 1 Samuelu 13:14; 17:45–47 .
-
11. Tagai 2 Samuelu 11:1–17.
-
12. “O le a e le faia se mea sese matuia e aunoa ma le lapataia muamua o oe e uunaiga a le Agaga Paia” (Boyd K. Packer, “Fautuaga i le Autalavou,” Liahona, Nov. 2011, 18).
-
13. Tagai Mataupu Faavae ma Feagaiga 132:39; Tagai foi Taiala i Tusitusiga Paia, “Tavita.”
-
14. Tagai Mataupu Faavae ma Feagaiga 23:1; 25:14; 38:39; Tagai foi Ezra Taft Benson, “Faaeteete i le Faamaualuga,” Liahona, Iulai 1989, 4–7.
-
15. Teuteronome 6:12; Tagai foi Teuteronome 8:11–19.
-
16. Alema 46:8.
-
-
18. Tagai Mataupu Faavae ma Feagaiga 52:12–15; Tagai foi Luka 22:31–32; Alema 37:15–17; 3 Nifae 18:18–19.
-
19. Thomas S. Monson, “O Mai ia te Au i le Tatalo ma le Faatuatua,” Liahona, Mat. 2009, 4.
-
20. Mataupu Faavae ma Feagaiga 90:5; Tagai foi Mataupu Faavae ma Feagaiga 41:1, 12.
-
21. Gordon B. Hinckley, “O Le Faatuatua: Le Aano Lea O Le Tapuaiga Moni,” Liahona, Nov. 1981, 5.
-
-
23. Mataupu Faavae ma Feagaiga 46:8; Tagai foi Efeso 4:14; Mataupu Faavae ma Feagaiga 52:14–16; Kolose 2:8.
-
24. Moronae 4:3; Mataupu Faavae ma Feagaiga 20:77; Tagai foi 3 Nifae 18:1–11.
-
-
26. Mosaea 2:32.
-
27. Tagai 3 Nifae 11:29–30.
-
28. Mosaea 4:14.
-
29. Tagai Mataupu Faavae ma Feagaiga 121:36–37; Tagai foi Mataupu Faavae ma Feagaiga 63:61–63.
-
30. Tagai Mataupu Faavae ma Feagaiga 121:41–45.
-
31. Luka 12:15; Tagai foi Mataupu Faavae ma Feagaiga 38:39.
-
32. Mataio 6:33; Tagai foi 3 Nifae 13:33.
-
33. Mataupu Faavae ma Feagaiga 121:45–46; Tagai foi Mataupu Faavae ma Feagaiga 67:11; Mose 1:11.
-
34. Tagai Mataupu Faavae ma Feagaiga 63:14–16; Tagai foi Mataio 5:27–28; 3 Nifae 12:27–30.
-
35. Gordon B. Hinckley, “Ua Feagai i Tatou ma se Mala Matautia,” Liahona, Nov. 2004, 59, 62; Tagai foi Dallin H. Oaks, “O Ponokarafi [tusi ma ata mataga],” Liahona, Me 2005, 87–90; Jeffrey R. Holland, “Ia Le Toe Ulu Mai i Lo’u Agaga Le Ita Mai ia te Au,” Liahona, Me 2010, 44–46.
-
36. Kenese 39:12.
-
37. Tagai Tusitaulima 2: Taitaiina o le Ekalesia (2010), 2.3.
-
38. Mataupu Faavae ma Feagaiga 10:27; Tagai foi 1 Peteru 5:8.
-
39. Tagai Mataupu Faavae ma Feagaiga 3:9–10; 1 Korinito 10:12–13; 2 Peteru 3:17.
-
40. Tagai Alema 13:27–29; Mataupu Faavae ma Feagaiga 109:21.
-
41. Luka 12:1; Tagai foi Mataupu Faavae ma Feagaiga 50:6–9.
-
-
-
44. Mataupu Faavae ma Feagaiga 20:22; Tagai foi Eperu 2:17–18; 4:14–16.
-
45. Mataupu Faavae ma Feagaiga 84:43; Tagai foi Teuteronome 4:9; Mosaea 4:29–30.
Official Web site of The Church of Jesus Christ of Latter-day Saints
© 2015 Intellectual Reserve, Inc. All Rights Reserved


text:
O loo agaigai lelei atu lava le Ekalesia i le lalolagi mai lea malo i lea malo, aganuu i lea aganuu, o tagata i tagata e tusa ma Lana lava taimi.
Na maea lelei le auaunaga a le Faaola i la le tino. Ua uma Lona mafatiaga i Ketesemane ma luga o le satauro. Ua tatou aoao mai le Galuega e faapea sa auauna atu o Ia mo le 40 aso ina ua mavae Lona Toetu, “na iloa o ia” e le Au Aposetolo ma “na fetalai atu i mea o le malo o le Atua” (Galuega 1:3).
Na Ia tau atu ia te i latou “e maua e outou le mana, pe a afio ifo le Agaga Paia i luga ia te outou; e fai foi outou ma molimau ia te au i Ierusalema ma Iutaia uma lava, ma Samaria, e oo lava i le tuluiga o le lalolagi” (Galuega 1:8).
E lei leva ae, “siitia ae o ia; ua avea foi o ia i le ao nai o latou luma.
“Ua latou tulimatai ae i le lagi, a o afio ae o ia, faauta foi, o tagata e toalua ua tutu mai ia te i latou ma ofu sisina;
“Ua la fai mai, O outou tagata Kalilaia e, se a le mea tou te tutu ai, ma vaavaai i le lagi? O Iesu lena, ua aveina ae nai ia te outou i le lagi, e faapea ona toe afio mai o ia, pei o lona afio atu i le lagi ua outou vaavaai i ai” (Galuega 1:9–11).
E moni lava, o le a toe afio mai le Faaola i Lona Afio Mai Faalua, ae o le taimi nei, ua tatau ona oo atu le talalelei a Iesu Keriso “i le tuluiga o le lalolagi.”
Mai le Mataio ua tatou aoao ai e uiga i se poloaiga faapitoa i Aposetolo ina ia ave le talalelei i atunuu uma:
“Ona maliu ane ai lea o Iesu, ua fetalai atu ia te i latou, ua faapea atu, Ua tuuina mai ia te au le pule uma lava i le lagi ma le lalolagi.
“O lenei, ia outou o atu e fai nuu uma lava ma soo, ma papatiso atu ia te i latou i le suafa o le Tama, ma le Atalii, ma le Agaga Paia” (Mataio 28:18–19).
I le popofou o le Ekalesia, i le taulotoaiga o taimi, na avatu ai le talalelei na o le aiga o Isaraelu; ona oo mai lea o le faaaliga ia Peteru, le Aposetolo sinia, e faapea ua oo mai le taimi e avatu ai le talalelei i talaatu o Isaraelu ma tagata o Nuuese. E fesoasoani mataupu e 10 ma le 11 o le Galuega tatou te malamalama ai i le faasologa o le mamanu na faalauiloa mai ai lenei faalautelega manaomia o le Ekalesia i isi fanau a le Atua, i ona taitai pulefaamalumalu ma le lautele o le ekalesia.
I le faaaogaina o Konelio, o se tagata o Nuuese, o se taitai o le toaselau, ma o se tagata lelei, sa fesoasoani le Alii ia Peteru ia malamalama o le a oo atu le talalelei i Nuuese, o se manatu faavae e ese ma e fou i le Au Paia o na taimi. O le faaaliga na faia ai le suiga i mataupu a le Ekalesia na oo mai ia Peteru, le Aposetolo sinia. Ua tatou iloa na oo ai lava ina televave le oo atu o le talalelei i malo o Nuuese.
O se faataitaiga o le faalautelega o le Ekalesia i lena taimi o le faaliliuina lea o Paulo, o lē na avea ma Aposetolo maoae i Nuuese. Sa ia maua se faaaliga a o i ai o ia i le ala i Tamaseko, lea na ia vaai ai i se malamalama ma faalogo ai i se leo, na salamo i ana agasala, ma sa valaauina e le Atua (tagai Galuega 22:6–18) ona avea ai lea ma malosiaga maoae i le faasalalauina o le talalelei a Iesu Keriso.
Ia sei o tatou mafaufau i le 1,800 tausaga e oo atu i le taimi o le Toefuataiga o le talalelei, po o le toefuatai mai o mea uma a o lei oo i le Afio Mai Faalua. Ou te molimau atu na ala mai i le Perofeta o Iosefa Samita, ua toefuatai mai ai le Ekalesia ma ua faaauau ai ona agai i luma i lalo o le taitaiga a le Au Peresitene Sili ma le Korama a Aposetolo e Toasefululua. O la latou matafaioi e ave le talalelei i le lalolagi e tutusa lelei lava ma Aposetolo anamua.
Mai le taimi o le faatulagaina o Le Ekalesia a Iesu Keriso o le Au Paia o Aso e Gata Ai i le 1830, o loo agaigai lelei atu lava le Ekalesia i le lalolagi mai lea malo i lea malo, aganuu i lea aganuu, o tagata i tagata, e tusa ma Lana lava taimi.
I le 1978, i le mulimuli ai i le mamanu faavae o faaaliga e ala mai i le Aposetolo sinia, o Peresitene Spencer W. Kimball, na oo mai i ai se faaaliga e uiga i le faalauaiteleina atu o faamanuiaga o le perisitua i tamatane agavaa uma i le lalolagi atoa. O le uiga o lenei mea o le a mafai e fanau uma a le Tama Faalelagi i le lalolagi atoa ona taumamafa i faamanuiaga uma o le talalelei toefuataiina i lo tatou vaitaimi. O se tulaga talafeagai lelei lea i le malo o le Atua i le fogaeleele i le taimi ua latalata mai le Afio Mai Faalua o Keriso.
O so’u aafiaga patino e faapea, sa faatoa tofia lava au e avea o se peresitene o le misiona ma e le o toe mamao ona ma malaga lea ma Sister Dixon ma lo matou aiga i Mekisiko ae ta’u mai ai e Elder Richard G. Scott, o le taimi lea o ia o se Fitugafulu, le oo mai o lenei faaaliga faapitoa. Ou te manatua le maligi o o’u looimata a o ia faamatala maia le mea sa tupu. Sa le mafai e upu ona faamatala lo’u fiafia aua sa ou iloa ua sa’o, ma ua oo mai le taimi ua tatau ai ona maua e tagata uma ia sauniga, feagaiga, ma faamanuiaga o le talalelei.
Ua toeitiiti atoa le 34 tausaga talu ai, ae ou te lei iloaina i lena taimi o le a ou faaaluina ni tausaga o la’u auaunaga i le Au Fitugafulu, i le Eria o Aferika Sisifo o le Ekalesia i ni tagata talitonu, faamaoni o o latou olaga o le a matua aafia ai i le faaaliga o le 1978 e uiga i le perisitua. Sa ma nonofo ai ma Sister Dixon iina mo le fa tausaga, ma sa matuai matagofie lo ma aafiaga ma o se suiga o le olaga mo i ma’ua.
Pe a manatu i ai o se nuu, o tagata Aferika Sisifo e talitonu i le Atua, e matua lē mama lava i le tautino atu ma faasoa atu o latou talitonuga i isi, ma e maoae o latou tulaga faaleautaitai. E televave tele lo latou o mai i le Lotu, ma o vaiaso uma pe a e faatu ai se uarota po o ni uarota ma paranesi i se vaipanoa i le Eria o Aferika Sisifo, ma le toetoe lava o Aferika mao’i lava o taitai perisitua ma ausilali.
Maimau e pe ana mafai ona tatou aufaatasi ai ma le Au Paia i le malumalu o Aba, Nigeria, po o Accra, Ghana, sei mafai ai ona lagonaina le naunautai o le Au Paia ma iloa ai au peresitene uma o malumalu o Aferika mao’i. Maimau e foi pe ana mafai ona ou faamasani outou i au Fitugafulu Eria Aferika, o loo tatou mafuta faatasi iinei i le Maota Autu mo Konafesi i le aso, ma o i latou o ni loia, polofesa, pule o pisinisi, pe faamasani atu ai foi outou i au taitai o siteki ma uarota a Aferika ma o latou aiga.
I Aferika atoa, o le auai i se Aoga Sa, ausilali, po o se vasega a le au perisitua o se aafiaga paia tele e mulimulita’ia ai mataupu aoaoina a le Ekalesia ma e i ai se malamalamaaga tele i le talalelei, aoao atu ma le aoao mai e ala i le Agaga.
O le talalelei i Aferika o loo alu atu i ni tagata fiafia, e faaleano i vaaiga faalelalolagi lea e aafia tele ai olaga o tagata i le lalolagi i Sisifo. E le popole i latou i oa o le lalolagi e leai se iuga.
Sa ta’ua faapea o tagata Aferika e matua utiuti lava ni mea o ia i latou e le afaina tele ae tele naua mea e sili atu ona taua. E faalē fiafia i latou i ni fale tetele ma ni taavale mananaia ae e tele atu lo latou naunau ia iloa lo latou Tama Faalelagi ma Lona Alo, o Iesu Keriso, ma le maua o ni aiga e faavavau. Ua avea o se taunuuga masani o lo latou faatuatua, le siiina o i latou e le Alii i ni auala maoae.
O le iloaina o i latou e faapei ona i ai, matou te le ofo ai faapea o le a avea i latou o se vaega taua o le faalautelega o le Ekalesia a Iesu Keriso i aso mulimuli. Ina ua vaai Tanielu, le perofeta o le Feagaiga Tuai i se faaaliga o le malo o le Atua i aso amulī “o le a [taavale] atu ai i luma i tuluiga o le lalolagi, e pei o [se] maa na tofi mai le mauga e aunoa ma lima [o le a] tumu ai le lalolagi atoa” (MF&F 65:2), e matua fetaui lelei i o tatou uso ma tuafafine maoae o Aferika o le a avea o se vaega taua o le faataunuuga o lena valoaga ma ua mafai ona o faaaliga ina ia mulimuli ai i mamanu na faavaeina e le Alii.
Ou te molimau atu e alofa lo tatou Tama Faalelagi i Ana fanau uma, o Iesu o le Keriso, ma ua avanoa le talalelei mo tagata uma, o e ola ma e ua oti. I le suafa paia o Iesu Keriso, amene.